"U SUŠTINI SVE DOGOVORENO" Izetbegović ocenio uspešnim sastanak sa Dodikom i Čovićem\nLider SDA Bakir Izetbegović je istakao da je danas na sastanku s Miloradom Dodikom i Draganom Čovićem u suštini sve dogovoreno poput budžeta BiH, imenovanja i izbora u Mostaru, mada ostaje upitno imenovanje novog direktora Uprave za indirektno oporezivanje BiH. On je rekao da postoji određenih problema s hrvatskom stranom koja je prema njegovim rečima iziritirana imenovanjima u CIK.\n– Srpska strana je to prevazišla tako da se kreće u imenovanja. Selmo Cikotić će biti predložen od premijera Zorana Tegeltije u četvrtak. Kreće se s imenovanjima SIPA, RAK itd – rekao je Izetbegović.\nOn je istakao da će imenovanja ići kako je bilo i do sada, dakle po nacionalnim komponentama.\n– Mi ćemo pokušati s hrvatskom stranom da Upravu za indirektno oporezivanje BiH (UIO) dobije ipak bošnjačka strana. To nismo uspeli rešiti danas, ali preostaje da razgovaramo. Što se tiče budžeta, postoji ideja da se ide u skraćeni postupak jer HDZ ne bi sutra na Domu naroda prihvatio hitni postupak tako da bi imali oboren budžet i izgubli bi sledećih mesec-dva dana. Tako da se završi ove sedmice oba čitanja na Predstavničkom domu, a na Domu narodu budžet bi trebao bio usvojen 21. jula – rekao je predjednik SDA, prenosi Klix.\nOn je rekao da će izmene Izbornog zakona u vezi s Mostarom ići već danas na Predstavničkom domu BiH.\n– Nećemo dovoditi u pitanje izbor koji izvrše strane, osim ako se radi o ratnim zločincima ili ako neko ne prođu provere. Tako je rekla srpska strana, a Čović je stavio određene ograde – dodao je.\nIzetbegović je dodao da će srpska strana, što se tiče SDA, biti zadovoljna u Mostaru.\nNova odluka za sledeću nedelju: Evo gde škole prelaze na onlajn, a gde na kombinovanu nastavu\nPrve fotografije haosa u Ljubljani: Ljudi u panici bežali kad su odjeknuli pucnji, troje ranjenih\nDvojica Crnogoraca uhapšena su sinoć u Kneževu u velikoj akciji Ministarstva unutrašnjih poslova Republike Srpske, te je od njih oduzeta određena količina narkotika, eksluzivno otkriva Srpskainfo.\nSituacija zabrinjavajuća: U Gacku koronom zaražena JEDNOMESEČNA BEBA\nEpidemiološka situacija u Gacku je zabrinjavajuća, od virusa korona u protekla 24 časa preminule su dve osobe starije životne dobi iz ove opštine i registrovano još 42 oboljelih, među kojima je i jednomesečna beba, rekao je lekar gatačkog Doma zdravlja Srđan Kravić.\nOBELEŽAVANJE AKCIJE "HALIJARD" Tepavčević: Srpski narod ponosan na hrabrost i humanost predaka\nIzaslanik predsjednika Srbije Darija Kisić Tepavčević istakla je da se srpski narod danas sa ponosom seća hrabrosti, solidarnosti i humanosti predaka koji su spasavali savezničke pilote u akciji "Halijard" pre 77 godina.\nDodik povodom obeležavanja akcije "Halijard": Junački poduhvat srpskog naroda, koji je uvek bio na strani slobode i pravde\nSrpski član Predsedništva BiH Milorad Dodik istakao je danas u dobojskom selu Boljanić da akcija "Halijard" pre 77 godina predstavlja junački poduhvat srpskog naroda, koji je uvek bio na strani slobode i pravde.\nPredsednik Ujedinjene Srpske Nenad Stevandić, ni na društvenim mrežama ne krije nezadovoljstvo zbog Zekljovićevog hapšenja.\nZeljković i saučesnici u odvojenim ćelijama\nBranislav Zeljković, direktor Instituta za javno zdravstvo RS, i saučesnici Dragan Dubravac, Slavko Bojić i Saša Marković smešteni su u pritvorsku jedinicu Kazneno popravnog zavoda Banjaluka na Tunjicama.\nU poslednja 24 časa, u Srpskoj je na virus korona testirano 1.044 osoba, od čega je 457 pozitivnih, dok je, nažalost, 12 građana preminulo.\nPREGLED TRAJAO 10 MINUTA Otkrivamo gde se Zeljković lečio dok ga je policija tražila zbog malverzacija\nBranislav Zeljković direktor Instituta za javno zdravstvo RS osumnjičen za zloupotrebu službenog položaja "tešku" 790.000 maraka, branio se pred tužiocem da nije bežao od hapšenja.\nZa građane koji su bili u kontaktu sa zaraženim od korona virusa, a revakcinisani su pre najmanje 14 dana, izolacija traje pet dana, saopšteno je danas iz Institutu za javno zdravstvo RS.\nKIŠA I OBLACI Sutra svežije vreme, evo kada se vraćaju sunčani dani\nU Republici Srpskoj i Federaciji BiH sutra će biti promenljivo oblačno i prohladno, ponegde u Krajini može biti slabije kiše, dok će u južnim krajevima biti sunčanih perioda, saopštio je Hidrometeorološki zavod Republike Srpske.\nRast troškova se oteo kontroli, građani zabrinuti: POSKUPLJENJA HRANE I GORIVA zagorčaće nam i jesen i zimu\nUnazad godinu dana u Srpskoj su značajno poskupile sve životne namirnice, neke i za preko 50 odsto, dok su primanja penzionerske i radničke populacije tek neznatno povećana.\nPredsednik Stranke demokratske akcije (SDA) Bakir Izetbegović komentarisao je večeras obeležavanje Dana srpskog jedinstva i sintagmu "srpski svet", opaskom da "srpskim političarima u BiH treba ostaviti vremena da se ispušu nakon što je Incko nametnuo zakon o zabrani negiranja genocida".\nŠeranić o jednoj od teorija zavere: "Korona može da IZAZOVE STERILITET, ne vakcina"\nNema nijedne naučne potvrde da vakcina utiče na razvoj steriliteta, kod muškog ili ženskog pola, poručio je ministar zdravlja Alen Šeranić.\nUHAPŠEN PRNJAVORČANIN Policija zaplenila 17 kilograma marihuane\nPolicija je u akciji kodnog naziva "Plantaža 2021" tokom pretresa objekata koje koristi Igor K. iz Prnjavora, zaplenila 17,5 kilograma marihuane.\nTužilaštvo traži pritvor za uhapšene u aferi "Korona-ugovori": Zeljković i saučesnici dovedeni u sud (FOTO)\nBranislav Zeljković, direktor Instituta za javno zdravstvo RS i trojica saučesnika osumnjičena za tenderske malverzacije u aferi "Korona- ugovori" dovedeni su pre nekoliko trenutaka u Okružni sud u Banjaluci.\nŽUTI METEOALARM Upozorenje zbog grmljavine u popodnevnim časovima\nNa području cele Republike Srpske i Federacije BiH danas je upaljen žuti alarm zbog moguće grmljavine.\nDetalji milionske zloupotrebe: Medicinska odela koštala 11 evra, a oni ih plaćali po 25 evra, cena maski povećana 20 puta\nBranislav Zeljković, v.d. direktora Instituta za javno zdravstvo RS i saučesnici uhapšeni su zbog sumnje da su izvršili milionske zloupotrebe u postupku javnih nabavki koje je provodio Institut.\nNAĐENA VEĆA KOLIČINA MARIHUANE Otkrivamo ko je uhapšen u Prnjavoru\nIgor Kuzmanović (31) uhapšen je na području Prnjavora nakon što je policija kod njega pronašla veću količinu marihaune.\nTRAGEDIJA KOD PRNJAVORA Težak sudar kamiona i auta, poginula jedna osoba\nČetrdesetdevetogodišnji Prnjavorčanin S.G. poginuo je u teškoj saobraćajnoj nesreći koja se večeras dogodila kod Prnjavora.\nPROSLAVA PRAZNIKA POTVRDA NAŠE POVEZANOSTI Stanivuković: Znači nam što i Beograd i Banjaluka, Srbija i Republika Srpska, danas na isti način obeležavaju praznik\nZnači nam što i Beograd i Banjaluka, Srbija i Republika Srpska, danas na isti način obeležavaju praznik, Dan srpskog jedinstva, slobode i nacionalne zastave, poručio je gradonačelnik Banjaluke Draško Stanivuković.\nDA VANJA POBEDI SMA Šetnjom i bogatim zabavnim programom pozvali da naprave "2,5 miliona koraka za Vanju"


Incident u Neumu: Automobilom pokušao da probije kordon demonstranata (VIDEO) – dijalogin.tv\nHome » BIH Cyberspace Dijalogin Politika Slike Video Vijesti\nIncident u Neumu: Automobilom pokušao da probije kordon demonstranata (VIDEO)\nProtest Neumljana zbog nesnosnih saobraćajnih gužvi u ovom gradu na moru počeo je incidentom kada je jedan automobil pokušao probiti kordon demonstranta koji su blokirali magistralni put.\nKako prenosi hercegovački „Bljesak“ za sada nema informacija o povrijeđenima.\nGrađani Neuma predvođeni Udruženjem ”Naš Neum” danas su blokirali magistralni put. Cilj im je, kako su saopštili, ukazati na nemogućnosti odvijanja normalne saobraćajne komunikacije građana Neuma, ali i svih onih koji kroz Neum prolaze, zbog saobraćajnih gužvi prema graničnim prelazima Klek-Neum i Neum II-Zaton Doli.\nBlokada saobraćajnice trajala je oko 15 minuta.\nOrganizatori ukazuju na nedonošenje odluke o otvaranju pograničnih prelaza za saobraćaj kako bi se olakšao prelaz preko područja Neuma, ali i zbog višegodišnjeg sistemskog ignorisanja vlasti BiH kada je riječ o dovršetku izgradnje magistralnog puta koji bi Neum povezao s unutrašnjošću zemlje.\nBiciklistički maraton Tuzla - Kladanj - Srebrenica 10. jula


ZAVRŠEN TVINING PROJEKAT "JAČANJE ULOGE PARLAMENATA U BIH U KONTEKSTU INTEGRACIJA U EU"\nPredsjednik Narodne skupštine Republike Srpske, Nedeljko Čubrilović, izrazio je zadovoljstvo finalizacijom Tvining projekta "Jačanje uloge parlamenata u BiH u kontekstu integracija u EU", čiji je cilj označio kao usvajanje potrebnih standarda EU, jačanje međusobne saradnje i potvrdu značaja i uloge parlamenata u razvoju svake zemlje.\n"Nadam se da će ovaj projekat biti od koristi razvoju parlamentarizma u BiH, a prije svega na dobrobit svim njenim građanima", rekao je Čubrilović u Sarajevu.\nOn je istakao da parlamenti u BiH, zajedno sa ostalim nivoima vlasti, posebno važnu ulogu imaju u realizaciji zadataka iz Reformske agende, za šta je neophodna međusobna saradnja i uvezivanje i donošenje zakonskih projekata i rješenja, prihvatljivih za sve u BiH, ali i za EU.\n"Podnošenje aplikacije BiH za članstvo u EU podrazumijeva ispunjavanje ozbiljnih uslova, mada lično mislim da mi u BiH još nismo dostigli potreban nivo zrelosti, zbog čega treba da mudro iskoristimo vrijeme koje je pred nama", zaključio je Čubrilović.\nPredsjednici parlamenata u BiH potpisali su u Sarajevu usaglašeni "Koncept mehanizma saradnje parlamenata u BiH u poslovima u vezi sa procesom integracija u EU", na svečanosti povodom okončanja tvining projekta "Jačanje uloge parlamenata u BiH u kontekstu integracija u EU".


Evropa razlika ili različita Evropa - Imamo li izbor? - European Western Balkans\nBEOGRAD – Da li je nastupila nova faza prekomponovanja Evrope, treba li ona da približava zemlje ili da ih se odriče, da li je vreme na prelazak s meke diplomatije na poltiku nametanja sile i, uopšte, da li smo više razočarani evropskim koceptom zajednice ili mu i dalje bespogovorno težimo, o tome se danas razgovaralo na panelu “Evropa razlika ili različita Evropa” u srpskom PEN centru.\nPri tome politikolog Duško Lopandić skreće pažnju na seriju propalih politika u pogledu odnosa EU prema susedima, posebno kada je u pitanju odnos sa Rusijom i sa Mediteranom, dodajući da se danas postavlja pitanje da li će se EU zapravo pretvoriti u kontinentalni savez.\nIstovremeno, hrvatski pisac i teoretičar Igor Štiks govori o različitom odnosu zemalja regiona prema EU, ali o razočarenju svoje generacije Evropskom unijom, dok predsednica Srpskog PEN centra Vida Ognjenović primećuje da je važno danas razgovarati da li Evropa ide ka unifikaciji ili će uspeti da sačuva razlike unutar sebe.\nZa nju je jedan od razloga razočarenja Evropskom unijom u tome što evropska birokratija ne poznaje razlike i smatra da je izneverila ekonomski razlog zbog kojeg je EU i osnovana – da se na primer radnik sa Balkana ne oseća drugačijim, strancem i odbačenim u Skandinaviji.\nŠtiks je razočaran takođe, a to njegovo razočarenje razvijalo se, kaže, po fazama.\nPočelo je, objašnjava, njegovim odlaskom u Brisel, gde je u kancelariji naišao na one koji bi trebalo da nam pomognu, a o Balkanu su zapravo naučili par floskula na putu od Praga do Brisela.\nSledeće razočaranje desilo se na referendumu u Francuskoj kada su Francuzi odbacili “evropski ustav”, usledila je situcija u Grčkoj, kada se pokazalo da Evropa ne može da pomogne svojoj članici, pa migrantska kriza i odusustvo osnovne evropske vrednosti – humanosti.\nZato i misli da jesada već obziljan problem da se mladima priča o Evropskoj uniji u pozitivnom tonu, te tvrdi da postoji veliki raskorak između evroentuzijasta i onih koji ozbiljno dovode u pitanje takav poredak.\nI Gojko Božović, književnik i glavni urednik “Arhipelaga”, koji je bio moderator panela, sluti “bankrot EU na Balkanu” i to, kako kaže, u njenom opredeljenju za autoritarne režime, koje, uveren je, EU ne bi trpela na svojoj teritoriji, a zbog čega on politiku Unije prema jugozapadnom Balkanu i poredi sa “srednjovekovnim principom oblasnog gospodara”.\nBrine ga što je populizam danas postao snažno pogonsko gorivo, u prilog tome pominje kako je u Srbiji manje od 20 odsto studenata humanističkih nauka za demokratiju, te da je sve veći broj mladih protiv ulaska Srbije u EU, a da istovremeno žele da žive u nekoj od zemalja Evropske unije.\nLopardić, govoreći o novoj fazi prekomponovanja Evrope, kaže da je neophodno da EU pređe sa “meke diplomatije na politiku nametanja sile”, te primećuje da su se svi pokušaji EU da “mekom diplomatijom učestvuje u tvrdim konfliktima”, bilo da je u pitanju rat u bivšoj Jugoslaviji ili dešavanja u Ukrajini, pokazali neuspešnim.\nOn smatra da se perspektiva bivših jugoslovenskih republika koje nisu članice EU poboljšava u tom pogledu i da bi u interesu EU bilo da sve zemlje ovog regiona što pre završe “svoje putovanje u EU”.\nDuško LopandićEvropska unijaIgor Štiks\nZapadni Balkan – Ubrzanje motora rasta i prosperiteta\nKonferencija “Srbija i Albanija – međuzavisne u razvoju i stabilizaciji”\nEWB 27. 09. 2017. 22. 09. 2017.


XC90 2014. Volvo sa sistemom autonomnog upravljanja koji će izbjegavati sudare\nMuški Portal » Automoto » XC90 2014. Volvo sa sistemom autonomnog upravljanja koji će izbjegavati sudare\nVolvo Car Group otkriva brojne nove sigurnosne elemente, koje karakteriše jednostavnost korištenja, a koje stižu s novim Volvom XC90 pri kraju 2014. godine.\n“Predstavljamo vam prvi Volvo sa sistemom autonomnog upravljanja koji će izbjegavati sudare, a vožnju učiniti još udobnijom,“ istakao je Thomas Broberg, stariji savjetnik za sigurnost pri Volvo Car grupaciji.\nNove tehnologije za nadolazeći Volvo XC90 testirat će brojni predstavnici međunarodnih medija ovoga ljeta. Te su tehnologije:\nSistem otkrivanja pješaka u noći. Prvi na svijetu sistem koji efikasno detektuje pješake u noći i automatski koči u slučaju potrebe. Osim za detekciju pješaka, tehnologija funkcioniše i za otkrivanje drugih vozila, te biciklista.\nSistem praćenja rubova ceste i prepreka sa pomoći pri upravljanju. Ova tehnologija otkriva hoće li automobil izletjeti s ceste, te automatski preusmjerava upravljanje kako bi se vozilo vratilo na pravu putanju. Ova je tehnologija prva takve vrste na svijetu i funkcioniše čak i na putevima na kojima nema oznaka sa strane ceste.\nPrilagodljivi tempomat sa sistemom pomoći pri upravljanju. Tehnologija koja pomaže vozaču pri održavanju smjera kretanja u traci, te prati ritam saobraćaja. Novi sistem automatski prati vozilo koje se kreće ispred.\n“Kada smo 2002. godine predstavili prvi Volvo XC90, on je donio brojne revolucionarne sigurnosne elemente uključujući i prvi na svijetu sistem protiv prevrtanja vozila. Sada otkrivamo nove sisteme za sljedeću generaciju XC90 modela i još jednom potvrđujemo naše vodstvo u automobilskoj sigurnosti,” napominje Thomas Broberg.\nMuški portal Foto: Reprezentativci BiH okupljaju se u snijegom okovanom Razgradu\nUblažavanje posljedica udara u životinje također je pionirska tehnologija koja otkriva životinje i automatski koči kako po danu tako i po noći. Tehnologija je zamišljena da pomogne vozaču izbjeći sudare ili ublažiti brzinu i snagu udara u životinju, a bit će premijerno predstavljena pred kraj 2014. kada novi Volvo XC90 stigne na tržište.\nPrema nultoj stopi ozbiljnih posljedica nesreća\nVolvo Car Group predstavio je sve ove tehnologije kao dio napora da se do 2020. godine broj ozbiljno povrijeđenih ili poginulih ljudi u saobraćajnim nesrećama svede gotovo na nulu.\n„Car 2 Car“ sistemi komuniciranja među automobilima omogućit će međusobnu razmjenu informacija između vozila i njihove okoline čime će se otvoriti fantastične mogućnosti. Vitalne će se informacije razmjenjivati između aktera u saobraćaju kako bi se stvorili uslovi za sigurniju i udobniju vožnju. Tehnologija se bazira na komuniciranju između odašiljača u vozilima i infrastrukture poput saobraćajnih znakova i svjetala.\nSistem autonomnog parkiranja je konceptna Volvo tehnologija koja omogućava da automobil sam pronađe odgovarajuće parking mjesto, a vozaču da izađe iz automobila već na ulazu ispred parkirališta.\nKombinacija autonomne vožnje sa detekcijom i automatskim kočenjem omogućava sigurnu interakciju automobila s drugim vozilima, te pješacima na parkiralištu. Brzina i kočenje se prilagođavaju kako bi se automobil glatko uklopio u prostor parkirališta.\n“Naš se pristup bazira na autonomnoj vožnji automobila koji će se sigurno kretati u okolini s neautonomnim vozilima i nezaštićenim sudionicima u saobraćaju,” obrazlaže Thomas Broberg.\nMuški portal ZVUČNIKE NA MAX Lijepo izgleda i super zvuči: Alpine A110 [video]\nZdravo svima, ovo je Melisa – joj kako ga vozi (VIDEO)\nU Kini za pola godine prodato 11 miliona automobila


Majorka želi da zabrani parti brodove - Daljine.rs\nNa španskom ostrvu Majorki sve je više zahteva da se zabrane parti brodovi zbog velike buke. Majorka poslednjih godina želi da promeni svoju reputaciju parti destinacije sa mnoštvom pijanih, nepristojnih Britanaca i da se fokusira na druge oblike turizma.\nNeparlamentarne stranke okupljene oko inicijative Mes per Majorka (MES) podnele su 27. avgusta zahtev da se ograniči uticaj bučnih “pijanih krstarenja”. Zamenica vođe MES-a, Huanina Kampomar, istakla je da žele da osiguraju održivu budućnost obale koju bi svi trebalo da koriste na odgovoran način, dok je načelnik grada Palme, Neus Triol, dodao da su parti brodovi primer loše turističke aktivnosti koja ugrožava ekonomski model kom streme.\nProšlog meseca je vlada Baleara predložila nova pravila prema kojima bi se zabranilo neograničeno točenje alkohola u svim all inclusive odmaralištima. Direktor turističke zajednice Baleara, Antoni Sans, rekao je lokalnim novinama Diario de Mallorca da ne nameravaju potpunu zabranu alkohola jer je to nemoguće, ali da žele da regulišu njegovu upotrebu.\nMajorka s razlogom hoće da promeni svoju turističku reputaciju\n– Umesto da ograničimo količinu ili vreme točenja alkohola, predlažemo da ipak ne bude uključen u aranžmane već da se prodaje zasebno, rekao je Sans.\nOpština Kalvija, mesto gde se nalazi zloglasni parti resort Megeluf, počela je postupak “čišćenja imidža grada” još 2015. tako što su uveli kažnjavnje necivilizovanog ponašanja. Popis je dodatno proširen 2016. i 2017. te su na područje upućene dodatne policijske snage sa zadatkom da obezbede da se turisti ponašaju po propisima.\nPravila uključuju zabranu obavljanja nužde na javnim mestima, seks i golotinju u javnosti, bacanje smeća, kidanje grana drveća i puštanje muzike glasnije od 65 decibela. Kazne za prekršioce kreću se od 100 evra za manje prekršaje poput penjanja na drveće, pa do 3.000 evra za ozbiljne prekršaje kao što su vandalizam ili prodavanje alkohola maloletnicima.\nČelnici Majorke žele da obezbede civilizovano ponašanje turista\n– Našim turistima poboljšali smo iskustvo odmora i više nismo stalna tema crnih hronika. Broj hapšenja značajno se smanjio, kao i skakanje s balkona te drugi oblici ilegalnog ili nedruštvenog ponašanja, rekao je načelnik Kalvije.\nGrađani Majorke zaslužuju bolji tretman od strane svojih gostiju\nKrajnji cilj lokalnih vlasti su parti brodovi, odnosno brodovi na kojima se održavaju žurke ili oni koji dovoze putnike isključivo radi žurki koje se održavaju na kopnu.\n– Sve prekomerne aktivnosti moraju biti regulisane. Vreme je da pronađemo rešenje za probleme sa kojima su suočeni naši građani, pogotovo u priobalnim mestima, najavio je Rafel Sedano, odbornik mesta Eskuera Oberta de Kalvija.


Ljubimci Autor:Fox News23. mar. 202116:355 komentara\nU velikoj anketi sedam od 10 vlasnika kućnih ljubimaca reklo je da su njihove životinje odigrale posebnu ulogu tokom pandemije i pomogle im da lakše prebrode težak period.\n„Kinship Partners“ sproveo je anketu na uzorku od 1.023 Amerikanca u periodu od 22. decembra do 4. januara, a ispitanici su mahom tvrdili kako ne bi preživeli pandemiju bez svojih kućnih ljubimaca, prenosi Fox News.\nAnimal Rescue tokom pet godina spasao oko 4.000 životinja\nŠest pasa u Belgiji uspešno obučeno za otkrivanje koronavirusa kod ljudi\n09. mar. 2021 2\nOsim toga, 84 odsto ispitanika tvrdi da im je pandemija pokazala da ljubimci njihov život čine boljim i kvalitetnijim.\n„Kinship Partners“ takođe otkriva da vlasnici ljubimaca dele slična uverenja kao i roditelji male dece, uključujući 62 odsto onih koji su potvrdili da im je sreća njihovih ljubimaca prioritet, a njih 50 odsto na prvo mesto stavili su zdravlje ljubimaca.\nPritom, 80 odsto vlasnika kaže da njihovi ljubimci u ovoj godini zaslužuju da im posvete više vremena, a 82 odsto ispitanika kaže da im je cilj u ovoj godini da razmaze svoje životinje.\n„Kako bismo pružili podršku vlasnicima ljubimaca, moramo da razumemo njihova razmišljanja od toga šta ih inspiriše ili najviše brine. Ovo istraživanje je otkrilo najznačajnija područja i transformaciju brige za ljubimce“, rekao je predsednik „Kinship Partnersa“ Leonid Sudakov.\nU SAD je tokom pandemije porastao broj ljudi koji su udomili životinje, a prema podacima neprofitnog udruženja „Shelter Animals Count“, na nacionalnom nivou beleže porast od 34 odsto od aprila 2020. godine. Trend je potrajao dovoljno dugo da su se pojedina skloništa za napuštene životinje ispraznila, a kod nekih ostalo je svega nekoliko životinja za udomljavanje.\nMnogo je porodica koje žele da budu dobročinitelji ili da dovedu životinju u svoj dom. „The American Pet Products Association“ je u januaru objavio da je broj vlasnika ljubimaca stabilan, a njih 64 odsto izjavili su da ne troše više novca nego inače za brigu o svojim životinjama.\n„Kinship Partners“ navodi da 44 odsto vlasnika ljubimaca koji su u braku ili stabilnim vezama tvrde kako bi potrošili više novca na svoje ljubimce nego na poklone za svoje partnere.\nŠta je važno da znate kada idete s kućnim ljubimcem u šoping centar


Ukidanje rominga u EU: Šta to znači za građane Srbije?\nNomofobija: Paničan strah od ostavljanja telefona kod kuće\nOd 15. juna u zemljama EU počinje primena nove uredbe koja određuje da korisnici i u romingu plaćaju cene iz svojih tarifa u matičnim zemljama. Korist od nove regulacije roaminga korisnici će najviše osetiti u ceni poziva i SMS poruka. Šta to znači i da li se uopšte odnosi na građane Srbije?\nGostovanje u drugim mobilnim mrežama za sve građane koji žive u zemljama članicama EU od danas je jeftinije, odnosno sa istom cenom kao i u matičnoj zemlji. Iz Hrvatske regulatorne agencije za mrežne delatnosti objašnjavaju šta to predstavlja za građane.\n"Roming se zapravo dodatno ne naplaćaju već se koriste minuti koje imate u svom tarifnom paketu. Treba samo naglasiti da se cene menjaju za korisnike koji putuju u zemlje Evropske Unije. Ostalim građanima kojii putuju u neke druge zemlje ili se nalaze u Hrvatskoj danas se ništa nije promenilo", rekao je Andro Marčev, iz Hakoma.\nNišta se nije promenilo ni za građane Srbije, koji s obzirom na to da nisu državljani Evropske unije, od ove informacije nemaju koristi.\n"Za nas neće doći ni do kakve promene. Znači građani Srbije koji budu putovali i dalje će plaćati uslugu rominga kao i do sada", rekla je Aleksandra Stefanović, iz Ratela.\nKada je Srbija u pitanju to ne važi samo za građane koji putuju u Bosnu i Hercegovinu, Crnu Goru ili Makedoniju, sa kojiima je 2014. potpisan sporazum kojim se svake godine, pred godišnje odmore, smanjuje cena rominga\n"Sve će usluge biti snižene, ali najviše, ono što građane i najviše zanima, prenos podataka. Tu će cena po megabajtu pasti za oko 50 odsto", dodaje Stefanović.\nPriprema regulative u EU trajala je skoro deset godina uz brojne otpore kako institucija tako i operatora u Evropi. Sada se u tim zemljama postavlja pitanje koliko će takva odluka uticati na bazične cene operatora. Analitičari upozoravaju sve građane koje je ova vest obradovala, da paze prilikom korišćenja mobilnog interneta jer bi mogli da imaju i troškove koji bi ih iznenadili.\nViše iz ove kategorije « Vršac hoće da ograniči broj pasa na četiri po domaćinstvu\tVujović: Problem upravljanja u Srbiji na svim nivoima »


Na mernom mestu kod Instituta za javno zdravlje 16. decembra u Nišu, izmerena je vrednost PM 10 čestica od 324,9 mikrograma po metro kubnom, što je šest i po puta više od dozvoljenog.\nU ovoj službi koja prati sve parametre životne sredine, pak, ističu da su povremena merenja povišenih vrednosti PM 10 čestica u toku zime samo "epizode" jer se radi o promenljivim parametrima budući da se analize obavljaju iz sata u sat, te da je za "sveukupnu ocenu kvaliteta vazduha potrebno posmatrati prosečne vrednosti tokom cele godine koje su neuporedivo bolje".\nU sekretarijatu kažu da ne mogu da komentarišu podatke sa inostranih sajtova koji prate kvalitet vazduha, a po kojima je Niš u ponedeljak bio najzagađeniji grad na svetu, već da su "jedini merodavni podaci Agencije za zaštitu životne sredine čija je metodologija validna u našoj zemlji".\nSaobraćaj i loženje - ubitačna kombinacija\n- Pre četiri, pet godina, prema zvaničnim podacima MUP-a imali 63.000 registovanih vozila u Nišu, a mi sada imamo 83.000 vozila. To je za 20.000 više vozila. Na zagađenje vazduha, dakle, veliki uticaj ima i saobraćaj zajedno sa loženjem. Ne možemo da krivimo samo ljude koji koriste drva ili možda neko koristi ugalj, sve zajedno utiče - objašnjava gradski sekretar za zaštitu životne sredine Ivana Krstić i dodaje:\nNiš je juče u večernjim časovima bio najzagađeniji grad u Evropi, pokazuju podaci stranih sajtova za merenje zagađenja vazduha.\nKad je u grad kotlini...\n- Da ne utiču samo ložišta na povećanje PM 10 čestica u vazduhu pokazala je i situacija od pre mesec i po dana kada nam je bile velike vrednosti zagađenja vazduha, a temperature su bile 23 – 24 stepena. Tada je i sever Srbije imao povećnu koncentraciju, što nije moglo da bude samo od ložišta. U Vojvodini imate košavu i jugoistočni vetar pa su imali zagađenje vazduha, što ne bi trebalo jer je nizija i onda i lakše i bolje provetravanje nego kod nas u Nišu, koji je u kotlini.\nOna kaže da veliki broj automobila ima loše sagorevanje i EURO3 motore te da je i dizel gorivo veliki zagađivač.\n- U zimskom periodu, kada je vreme tiho, kada nemate dobro provetravanje, sigurno je uveče povećana malo koncentracija PM 10 čestica jer ljudi podlože šporete, a utiče i saobraćaj u toku dana. Ovih dana non stop su gužve u gradu, mi nismo ranije imali takve gužve ali se povećao broj vozila. Stanje sa kvalitetom vazduha nije alarmantno jer su povećanja vrednosti PM 10 čestica samo epizode u toku dana. Budu povećane pa one padnu ali ocena kvaliteta se radi na godišnjem nivou uz sagledavanje prosečnih vrednosti koje nisu loše. Činjenica je da svi treba da radimo na poboljšanju kvaliteta ambijentalnog vazduha u toku zimskih meseci - kaže Krstićeva i dodaje da osim PM 10 čestica nema povećanja drugih parametara koji utiču na zagađenje vazduha.\nOna kaže da je Niš pokrenuo postupak za izradu Plana kvaliteta vazduha koji će dati kompletnu analizu stanja I predložiti kratkoročne i dugoročne mere.\n- Plan će dati kratoročne i dugoročne mere za poboljšanje kvaliteta vazduha. Plan će raditi u narednih godinu dana institucija koja dobije na tenderu taj posao. U Nišu je oformljena i radna grupa koja će pratiti izradu plana i sprovođenje mera. Ta radna grupa okuplja sve relevantne institucije – od predstavnika toplane, Zavoda za urbanizam, Instituta "Batut", do Agencije za zaštitu životne sredine, Innstituta za javno zdravlje i drugih.\nOvo je prvi put na organizovan način pristupa rešavanju ovog problema.\n- Plan i monitoring će pokazati koji su najveći zagađivači i šta najviše utiče na zagađenje vazduha. Kada imate dobru dijagnozu možete i dobru terapiju da prepišete - zaključuje Krstićeva.


Deo studenata traži da se preispita odluka o pokretanju nastave - oradio.rs\nProces ponovnog otvaranja fakulteta je u toku, međutim, pojedini studenti su izrazili nezadovoljstvo načinom na koji se ova odluka sprovodi. U pismu, koje su prosledili Pokrajinskom sekretarijatu za visoko obrazovanje, ali i medijima, samoorganizovana grupa studenata Novosadskog univerziteta pozvala je nadležne da preispitaju odluku o ponovnom otvaranju fakulteta.\nPismo koje su studenti uputili, zasnovano je na rezultatima online ankete koju je za tri dana popunilo 1.000 studenata. Kao najveći problem pri povratku na fakultet, anketirani studenti ističu zdravstvenu situaciju, ali i način na koji je u proteklom periodu izvođena online nastava, navodi jedan od pokretača ove ankete, student Marko Mataković.\n"Prema anketi, najveći deo ljudi je zabrinut oko svog sopstvenog zdravlja, što je i bio cilj te ankete. Što se tiče online nastave, ona nije bila sprovođena na adekvatnom nivou na svim fakultetima. Svaki fakultet je imao različit program - neki su imali sve predmete, dok drugi nisu... Na Akademiji umetnosti, na primer, imali su glavne predmete, a ostali su visili u vazduhu. Što se tiče ispitnih rokova i kolokvijuma, studenti su zabrinuti da će se njihovo zdravlje dovesti u pitanje, ako će zbog tih ispita morati da dolaze na fakultet", kaže naš sagovornik i dodaje da veliki broj anketiranih ne veruje da je njihovo znanje na adekvatnom nivou, zbog neorganizovanosti fakulteta na polju online nastave.\nStudenti su veći deo semestra proveli "na internetu"\nVećina onih koji su učestvovali u anketi, oko 60 procenata, ne živi u mestu u kome studira. Marko Mataković smatra da su upravo oni najugroženiji u trenutnoj situaciji.\n"Pored toga što ih muči pitanje online nastave, muče ih i finansijski troškovi, jer sada treba da se vrate u Novi Sad. Većina ih je raskinula ugovore sa stanodavcima i morali su da odu u svoje gradove ili zemlje iz kojih dolaze, a sada moraju da se vraćaju. Sve to povlači pitanje putnih troškova i ponovnog traženje stanova", rekao je Mataković za Oradio.\nNaš sagovornik ističe da je ovo autentično studentski problem, koji je lišen bilo kakve politike. Kako kaže, njima nisu cilj bilo kakvi protesti, već je reč o istupu koji daje određene predloge i apeluje na nadležene institucije da preispitaju svoje odluke.\nZoran Milošević (Foto: RTV)\nU izjavi za Oradio, Pokrajinski sekretar za visoko obrazovanje i naučnoistraživačku delatnost Zoran Milošević kaže da samoorganizovane grupe studenata ne artikulišu stavove celine, ali da će preispitati navode iznete u dopisu koji su dobili.\n"Ako hoćemo da studente doživimo u pravom smilsu reči, onda bi trebalo da razgovaramo sa studentskim parlamentima, odnosno Parlamentom Univerziteta u Novom Sadu i studentom prorektorom. Naravno da je svaki dopis, pa i ovaj, obavezujući u smislu postupanja i ja sam danas već stupio u kontakt sa predsednikom Studentskog parlamenta i studentom prorektorom, da kroz analizu navoda u ovom pismu vidimo šta je do sada urađeno", navodi pokrajinski sekretar.\nPrema njegovim rečima, kada se traži da fakulteti ostanu zatvoreni do kraja školske godine, kao i da ispite i kolokvijume treba organizovati online, moramo biti dovoljno kritični da kažemo koje mi to akreditovane online studijske programe imamo i da li zaista možemo fizički sve zatvoriti a sa druge strane otvoriti predškolske ustanove i ugostiteljske objekte ili razmišljati o letovanju. Prema njegovim rečima, nadležni organi već sprovode mere koje bi trebalo da olakšaju povratak studentima u amfitetare.\nStudenti u kampusu (Arhiva Oradija)\n"Moramo preduzeti preventivne mere, obezbediti dodatne rokove, ali i snositi troškove koje imaju studenti koji nisu iz Srbije. Na sve to se Ministartsvo obavezalo kada su u pitanju studenti iz Crne Gore i Republike Srpske. Moramo raditi i na daljoj digitalizaciji nastavnog procesa, jer zaista nije dovoljno samo postaviti udžbenik u PDF formatu. Potrebni su i video materijali, koji će približiti puno toga studentima", rekao je Milošević u izjavi za Oradio.\nPokrajinski sekretar kaže da je tokom prethodnih meseci bilo i primedbi koje su upućivali zvanični studenstki predstavnici i navodi da svi zajedno - studenti, njihovi predstavnici i nadležni organi - treba da "ukrste argumente i vide gde su problemi". Milošević kaže da se u ovakvim situacijama pokazalo da određena ograničenja trenutnog sistema ipak postoje, ali ističe i da su studenti, asistenti i profesori iz tog sistema "iscedili maksimum".\nStudenti se (ne) pridržavaju mera zaštite\nNekolicina studenata na Univerzitetu u Beogradu pozitivna je na koronavirus. U Novom Sadu još nijedan slučaj nije dijagnostifikovan, međutim, fakulteti…\nFTN ograničio broj prijava ispita po studentu\nZbog aktuelne situacije izazvane koronavirusom, fakulteti održavaju ispite i kolokvijume u posebnim uslovima, koji podrazumevaju ograničenje broja osoba u prostoriji,…


Francuska registrovala rekordnih 91.608 novozarazenih\nTanjug 23. decembra 2021. 19:35\nPARIZ – Francuska je u protekla 24 sata zabeležila rekordnih 91.608 slučajeva korona virusa, pokazali su današnji podaci Ministarstva zdravlja, što je najveći broj novozaraženih u zemlji od početka pandemije.\nU prethodnoj vesti agencija Rojters je izvestila da je broj novozaraženih 88.000, da bi ubrzo korigovala tu cifru.\n„Današnje brojke nisu dobre“, poručio je novinarima ministar zdravlja Olivije Veran, prenosi agencija Rojters.\nPodaci Ministarstva zdravlja takođe su pokazali da je Francuska registrovala još 179 smrtnih ishoda, dok je broj zaraženih pacijenata u jedinicama intenzivne nege dostigao 3.208, što je za 61 više nego prethodnog dana.\nPredsednik Emanuel Makron nada se da će kampanja imunizacije buster dozom vakcine protiv korona virusa pomoći da se obuzda peti talas pandemije koji je pogodio zemlju.\nTakođe je ponovo danas pozvao Francuze da „se brinu jedni o drugima“ i testiraju u ustanovama ili kod kuće pre susreta s bliskim osobama, suočeni s petim talasom kovida-10 i omikron varijantom.


PDV na računare biće 18 odsto\nNaslov: PDV na računare biće 18 odsto Pon Dec 27, 2010 8:18 am\nRačunari bi u Srbiji uskoro ponovo mogli da budu oporezovani sa 18 procenata, iako je u ovoj godini promet računara u odnosu na 2008. smanjen za oko 35 odsto\nVećina poreskih zakona u Srbiji biće promenjena s obzirom na to da je dobar deo pravila po kojima građani plaćaju poreze nepravedan i mimo svetske prakse. Umesto opšteg povećanja PDV, treba očekivati izmene samo za neku robu, kao što su računari i zamrznuta hrana.\nKako piše list "Blic", reč je o prebacivanju ove robe sa oporezivanja po stopi od osam na 18 odsto, a ako se ova mera primeni, moguće je da se lista proizvoda koji su na spisku oporezivanja po osam odsto dodatno smanji.\nPorez na dodatu vrednost pre dve godine spušten je sa 18 na osam odsto za računare kako bi se podstakao razvoj sektora informacionih tehnologija. U ovoj godini promet računara i računarske opreme u odnosu na lani manji je za oko 35 odsto, mada je situacija nešto bolja u poslednjem tromesečju.\nVeselin Jevrosimović, vlasnik „Komtrejd grupe“, kaže za „Blic“ da mu je poznato da se razmišlja o vraćanju poreske stope na 18 odsto.\n"S obzirom na trenutnu situaciju, ne bi bilo dobro da do tog povećanja dođe do kraja ove godine, budući da je 2009. za informatičku Srbiju bila katastrofalno loša. Dodatno povećanje PDV svakako bi se prelilo na krajnje potrošače, što bi pogoršalo rezultate prometa u IT sektoru u ovoj godini", kaže Jevrosimović.\nKada raste PDV, proizvođači za isti taj procenat dižu cene robe i usluga i opet se sve svaljuje na potrošača. Međutim, ako bi se selektivno primenilo povećanje PDV, što se najavljuje kao moguća varijanta, to ne bi bilo tako dramatično. Bar ne za sve.\n"Primena selekcije u izboru dobara, odnosno usluga čiji će promet biti oporezovan po višoj stopi u odnosu na trenutno propisanu je boljaalternativa u odnosu na opšte povećanje. Ovo prvenstveno važi sa aspekta analize mogućih negativnih socijalnih efekata koje može da donese" , kaže Jovana Stojanović, viši poreski menadžer u konsultantskoj kući „Prajsvoterhaus Kupers konsalting“.\nU pojedinim zakonima o PDV zamrznuta hrana, na primer, oporezovana je po višoj, dok je negde ona na spisku robe na koju se plaća niža stopa poreza. Takođe, ni povećanje poreske stope na računare ne bi bilo mimo evropskih pravila, mada se u Crnoj Gori i Makedoniji, recimo, na promet računara plaća niža stopa PDV.\nPorez na imovinu i prihode pretrpeće veće izmene\nZakon o PDV je u najvećoj meri usaglašen sa evropskom praksom i rukovođena ovim principom, vlast nema puno manevarskog prostora.\nTo se ne može reći za porez na imovinu, kod kojeg na papiru postoji nekoliko poreskih stopa, ali 99 odsto građana plaća onu najnižu - od 0,4 odsto. To bi značilo da u Srbiji niko nema kuću, stan ili plac vredniji od 65.000 evra!\nS obzirom na to da je 2010. sve bliže, a da nema konkretnih dogovora o poreskoj reformi, izmene poreza na dohodak, koji će takođe doći na red, baš kao i svih ostalih poreza treba očekivati od 2011. godine.\nKod budućeg oporezivanja plata uvešće se ili dve poreske stope od 10 i 20 odsto za plate do 40.000 dinara i preko ovog iznosa uz oslobođenje blizu 10.000 dinara, ili jedna poreska stopa od 15 odsto. Ovaj porez trenutno se plaća po stopi od 12 odsto i uz oslobođenje od 6.000 dinara, a novi obračun trebalo bi da bude povoljniji za one sa manjim primanjima.\nPrivremeno ograničavanje plata državnih službenika na šest prosečnih neće važiti sledeće godine.\nTaksa na impulse ostaje?\nOdluke o tome da li će se i dogodine naplaćivati dodatna taksa na impulse u mobilnoj telefoniji od 10 odsto još nema, jer je, Vlada po tom pitanju podeljena. Ministarka telekomunikacija Jasna Matić kaže da je njen stav nedvosmislen: "Taksu treba ukinuti čim se za to stvore uslovi. S obzirom na sve bolje projekcije rasta i delimičnog oporavka, to bi trebalo učiniti što pre".


Kulturno-turistièka ponuda Vašingtona - 2003-09-06\nPre Harlema, najvažnije mesto za razvoj afro-amerièke kulture u SAD bio je grad sa najveæom afro-amerièkom populacijom -- Vašington. Upravo na ulici U nalazilo se mnoštvo -- sada istorijskih džez klubova, u jednom od kojih je nastupao i legendarni Djuk Elington. Ta ulica, zatim Spomenik afro-amerièkim žrtvama graðanskog rata, kao i obnovljeni Linkolnov Teatar biæe, shodno novomprogramu, medju obaveznim turistièkim znamenitostima grada, kaže Bil Hanberi, predsednik Turistièke organizacije Vašingtona.\n"Linkolnov teatar je istorijsko mesto, dok je ulica U bila poznata pod imenom 'Crni Brodvej.' Vašington je jedan od gradova koji ne mora da izmišlja svoje bogato nasledje crnaèke kulture. Sam grad je uložio veoma mnogo da obnovi ovu èetvrt."\nHanberi kaže da æe u sklopu ove promocije biti moguæe da se preko hotela dobiju pozamašni popusti za karte za kulturno-umetnièke dogadjaje. Predsednik Turistièke organizacije Vašingtona smatra da æe najpopularnija u kulturnoj ponudi biti izložba jednog od najbitnijih afro-amerièkih umetnika XX veka, Romarea Bardena u Nacionalnoj galeriji u Vašingtonu.\n"Na ovoj sveobuhvatnoj izložbi biæe prikazane njegove skulpture, ulja i akvareli. Barden je bio izuzetno telentovan umetnik, a ovo je prvi put da su na jednom mestu izloženi svi njegovi radovi."\nInteresantna je i izložba afro-amerièkih materijala u Muzeju tekstila. Najveæi deo eksponata izraðen je 70-tih godina, a neki datiraju s kraja prošlog veka. Posebno zadovoljni biæe ljubitelji crnaèke muzike -- u okviru projekta "Blues and Dreams" nastupiæe Wynton Marsalis, sastav Sweet Honey in the Rock i kvartet Herbija Hancocka. Henburi dodaje da æe, dok muzeji i galerije predstavljaju crnaèku kulturu, restorani predstavljati afro-amerièke specijalitete.\n"Nadamo se da æe ova akcija biti podstrak za ekonomiju, posebno za hotelsko-ugostiteljski sektor koji èini najveæi deo ekonomije Vašingtona. Ovo je posebno važno posle teroristièkih napada 11. septembra, od kada je turizam u znatnom padu."\nKetrin Smit, direktor organizacije Kulturno-turistièka ponuda Vašingtona, kaže da su njena i Turistièka organizacija glavnog grada više od godinu dana radile na ovoj kampanji.\n"Turistièka organizacija Vašingtona bavi se marketingom, dok je Kulturno-turistièka ponuda udruženje mnogih organizacija: pozorišta, umetnièkih galerija, muzeja i srodnih organizacija. Mi konceptualno osmislimo dogadjaj, a onda nastupa Turistièka organizacija Vašingtona, koja u prièu uvodi restorane i hotele. Ova kampanja je na neki naèin istorijska i zato što smo svi veoma usko saradjivali."\nDve nedelje posle obeležavanja 40-te godišnjice legendarnog govora Martina Lutera Kinga, mlaðeg -- poèetkom septembra poèinje kampanja "Blues and Dreams" koja æe posetiocima glavnog grada Amerike predstaviti crnaèko kulturno nasledje. Program æe trajati do kraja novembra.


SKAJP SUĐENJA: Sud se stavio u funkciju propagande vlasti ·\nSKAJP SUĐENJA: Sud se stavio u funkciju propagande vlasti\nPredsednik Advokatske komore Vojvodine Vladimir Beljanski ocenio je da takozvana Skajp suđenja u vanrednom stanju u Srbiji predstavljaju ograničenje ljudskih prava.\n“Sud se stavio u funkciju propagande vlasti, a nije radio posao koji treba da radi. Stavio se u funkciju propagande i zastrašivanja građana. Te presude ne bi smele da ostanu na snazi”, rekao je Beljanski u onlajn emisiji Nezavisnog društva novinara Vojvodine “Skajp suđenja u Srbiji”.\n“To je jedna vrsta ucene, ako ne zaključite sporazum (o priznanju krivice), rizikujete da se zarazite. Ako nisu preduzete sve mere, to je onda i rizik da je tortura u pitanju”, rekao je Beljanski i dodao da nije neophodno da okrivljeni sedi u pritvoru.\n“Skajp suđenja nisu sama po sebi loša, ali nije mi jasno zašto ih je potrebno sada držati. Izloženi smo strašnom eksperimentu koji je u krivičnom pravu nedopustiv”, kazao je Beljanski.\nPredsednica Jukoma Katarina Golubović ocenila je da je Skajp suđenjima ugroženo pravo na pravično suđenje, jer ne znamo u kakvim uslovima su optuženici pritvoreni.\n“Ne znamo ni da li su pritvorenici zdravstveno bezbedni. Vladavina prava mora i u vanrednom stanju da postoji”, rekla je Golubović i pozvala nevladine organizacije u Srbiji da zajedničkim akcijama “poprave štetu”.\nRekla je da je Jukom i tokom vanrednog stanja nastavio da pruža besplatnu pravnu podršku građanima Srbije i ocenila da u državi trenutno postoji pravna nesigurnost.\n“Neminovne su povrede ljudskih prava u vanrednom stanju i treba ih sprečiti. Posle vanrednog stanja pričaćemo o posledicama”, rekla je predsednica Jukoma i dodala da je raduje činjenica što smo kao društvo uspeli da očuvamo pravo na kritiku tokom vanrednog stanja.\n“Krivično delo samo po sebi ne može biti otežavajuća okolnost”, rekao je Krstić i dodao da su Uredbom o načinu učešća optuženih za vreme vanrednog stanja Vlada Srbije “suspendovana prava okrivljenog”.\n“Vlada Srbije kormilari vanrednim stanjem i donošenjem uredbi”, zaključio je Krstić.\nU emisiji je bilo reči i o drugim odlukama i uredbama koje su donete tokom vanrednog stanja, a Vladimir Beljanski je upozorio da će o svemu tome morati jednog dana da se odredi i Ustavni sud Srbije.\n“Skupština Srbije bi morala da je u stalnom zasedanju. Kako je moguće da Skupština ne održava skajp sednice, kada mogu skajp suđenja. Ali o tome će se Ustavni sud izjašnjavati”, zaključio je Beljanski.\nSagovornici onlajn emisije su se složili i da su cenzura i kažnjavanje novinara nedopustivi u uslovima vanrednog stanja.\nS tim u vezi Katarina Golubović je rekla da je žrtva uhapšene novinarke Ane Lalić “spasila živote građana”.


Ðukić Dejanović: Kod nas je sramota, ljudi to rade krišom - Infobrif\nÐukić Dejanović: Kod nas je sramota, ljudi to rade krišom\nU Srbiji se lekovi često koriste "na svoju ruku"\nObjavljeno 19.11.2018. u 16:31 poslednja izmena 19.11.2018. u 16:35\nBEOGRAD – Svaka četvrta osoba u Srbiji u nekom periodu života suočena je s nekim mentalnim problemom, a situaciju pogoršava to što je odlazak kod psihijatra i dalje tabu tema.\n„U Srbiji je još uvek sramota kad vas boli duša i ljudi gledaju da krišom odu kod terapeuta“, izjavila je danas psihijatar Slavica Ðukić Dejanović nakon simpozijuma „Farmakoterapija u psihijatriji“ u Beogradu.\nOna pojašnjava da nema čoveka koji u određenim okolnostima ne bi mogao imati krupan mentalni problem – psihozu, kada je čovek otuđen od realnosti, živi u nekom svom svetu, samo što svaki pojedinac ima prag kada mu se tako nešto može dogoditi.\n„Ono što je karakteristika modernog doba, pa i u Srbiji, to je da su anksioznost i depresivnost vrlo česte pojave. Međutim, dešava se da ljudi ne odlaze kod lekara, već slušaju savete prijatelja, komšija, kako da ih prevaziđu“, rekla je Ðukić Dejanovićeva.\nMalverzacije sa lekovima – uhapšen bivši direktor…\nIzmene ovog zakona donose veća primanja, evo i kome\nĐukić Dejanović najavila kada ćemo znati vreme održavanja…\nDodaje da se u Srbiji često na svoju ruku koriste lekovi za smirenje, lekovi koji ublažavaju napetost ili za bolji san, a česta je i njihova zloupotreba, što dovodi do zavisnosti i tabletomanije.\n„Na sreću, mi danas imamo neuporedivo kvalitetnije lekove nego ranije. Još uvek je sramota kada vas boli duša. Mlađa generacija razbija te predrasude i na mentalni problem gledaju kao i na svaki drugi zdravstveni problem“, naglasila je Slavica Ðukić Dejanović.\nlekoviPsihijatarSlavica Ðukić DejanovićTerapeut\nU skupštinskoj klupi Republike Srpske prvi put poslanica koja nosi maramu\nUkraden vam je auto? Ne brinite, odvešće se sam do policije\nMalverzacije sa lekovima – uhapšen bivši direktor farmaceutske kompanije\nĐukić Dejanović najavila kada ćemo znati vreme održavanja izbora\nPolitika: Ovi lekovi biće povučeni iz upotrebe zbog neželjene reakcije\nAmbasade izdale saopštenje o izborima – hitno…


Vlada Crne Gore dogovorila je ili je u finalnoj fazi dogovora za nabavku 250.000 doza vakcina protiv virusa korona za prvi kvartal ove godine, a prve doze se očekuju početkom februara, rekla je ministar zdravlja Jelena Borovinić Bojović.\nBojovićeva je precizirala da građani imaju mogućnost da biraju između “Fajzer”/”Biontekove”, kineske “Sinofarm” i ruske “Sputnjik” vakcine.\nOna je navela da su u finalnim pregovorima sa “Fajzerom” i da uskoro slijedi potpisivanje, te da je planirana nabavka 50.000 doza vakcina, a 12.000 je prva količina koja bi trebalo da stigne.\nBojovićeva je navela da je ugovor sa Rusima potpisan i njime je zatraženo 50.000 vakcina, te se očekuje veoma brzo da vakcine stignu u Crnu Goru.\n“Za kinesku vakcinu smo u završnoj fazi, očekujemo potpisivanje finalnog ugovora. Traženo je 150.000 doza vakcina, od čega je dosta veliki procenat, obećano da će biti donacija”, pojasnila je Bojovićeva.\nPrema njenim riječima, prvo će biti vakcinisani štićenici staračkih domova, odnosno osoblje koje radi sa njima, zatim osobe starije dobi od 80, 75, 70, približavajući se prema 65, kao i zdravstveni radnici


Izmene zakona o zaštiti mladih u saobraćaju do kraja 2014. - Istinomer\nMinistarka saobraćaja najavila je u novembru da će izmene Zakona o bezbednosti saobraćaja biti donete po hitnom postupku. Povod za donošenje novih i oštrijih predloga za izmenu Zakona bio je niz stravičnih saobraćajnih nesreća čiji su vinovnici bili mladi i neiskusni vozači, pogotovo nesreća od 22. novembra na Adi Huji, kada je troje mladih ljudi izgubilo život.\nRadna grupa koju je formirala ministarka Mihajlović za sedam dana usvojila je prеdlogе izmеna i dopuna Zakona o bеzbеdnosti saobraćaja kojima ćе sе unaprеditi zaštita mladih u saobraćaju. Ali, do njegovog usvajanja i primene od 1. januara 2015. nije došlo.\nIz Ministarstva građеvinarstva, saobraćaja i infrastrukturе za Istinomer kažu da se to još uvek nije desilo „zbog potrebe da se i drugi delovi Zakona o bezbednosti saobraćaja osavremene“.\n“U vreme kad su ovi predlozi razmatrani, pojavila se potreba za izmenama i dopunama Zakona o bezbednosti saobraćaja (ZBS) u drugim delovima koje ovaj zakon uređuje, a koji ne tretiraju eksplicitno mlade vozače, odnosno koji nisu predmet rada ove radne grupe. Kako bi se izmene i dopune ZBS-a što kvalitetnije uredile i u drugim segmentima izmene ZBS-a nisu date na usvajanje parcijalno”, kažu u Ministarstvu saobraćaja.\nJavnu raspravu o predlogu zakona sprovelo je Ministarstvo unutrašnjih poslova početkom ove godine, a kako je još u martu ministar unutrašnjih poslova rekao, njegovo usvajanje očekuje se “uskoro”.\n“Iako zadovoljan rezultatima policije, Stefanović je rekao da će MUP i dalje težiti smanjenju broja stradalih u saobraćaju, čemu bi trebalo da doprinese usvajanje nacrta o izmenama i dopunama Zakona o bezbednosti u saobraćaju. Ministar je naveo da je javna rasprava završena i da očekuje da će nacrt vrlo brzo doći na ocenu u vladu, a zatim na usvajanje u Skupštinu Srbije.”\nNakon četiri meseca, na pitanje Istinomera šta je sa nacrtom Zakona o bezbednosti u saobraćaju i kada će on konačno biti usvojen, iz Ministarstva unutrašnjih poslova odgovaraju da ne mogu da preciziraju tačan datum usvajanja, jer bi i Evropska komisija trebalo da iznese primedbe i sugestije.\n“Nakon održane javne rasprave i sagledavanja njenih efekata, tekst Nacrta zakona o izmenama i dopunama Zakona o bezbednosti saobraćaja na putevima je početkom maja meseca upućen nadležnim ministarstvima i institucijama na mišljenje, u skladu sa Poslovnikom Vlade Republike Srbije. Poslednje izjašnjenje je pristiglo u Ministarstvo unutrašnjih poslova tokom jula. Sve primedbe su razmotrene, i na osnovu toga su izvršene određene korekcije. Trenutno, Nacrt Zakona se nalazi u fazi prevođenja za upućivanje Evropskoj komisiji od koje se očekuje mišljenje, zbog čega ne možemo sa preciznošću govoriti o datumu njegovog usvajanja. Nakon što Evropska komisija iznese primedbe i sugestije, Ministarstvo unutrašnjih poslova će ih u najkraćem roku ugraditi u tekst Zakona, i na taj način okončati sve faze procedure koje prethode njegovom upućivanju Vladi Republike Srbije, odnosno Skupštini Republike Srbije”, navodi se u odgovoru Ministarstva unutrašnjih poslova.\nRok za donošenje pomenutih izmena Zakona o bezbednosti u saobraćaju probijen je za više od šest meseci, ali su za to vreme oba ministarstva, i saobraćaja i policije, radila na pripremi zakona. Ministarstvo saobraćaja poslalo je predlog svoje verzije dopuna za izmene zakona, dok je Ministarstvo unutrašnjih poslova sprovelo javnu raspravu. Međutim, s obzirom na to da se još ne zna rok donošenja ovog važnog zakona, izjavu ministarke Mihajlović ocenjujemo sa „krenuli, pa stali“.\nKako se navodi u odgovorima Ministarstva unutrašnjih poslova, nakon usvajanja ovog zakona vozači sa probnom dozvolom neće moći da voze u periodu od 23 časa do šest ujutru, a neće moći ni da upravljaju motornim vozilima čija snaga motora prelazi 80kW. Takođe, predloženo je i ograničenje broja osoba koje može prevoziti vozač sa probnom dozvolom – najviše tri osobe uključujući i ono koje vrši nadzor.\nU nacrtu Izmena zakona o bezbednost saobraćaja navodi se i predlog da se spusti granica dozvoljene alkoholisanosti sa 0,3 na 0,2 mg/ml, dok se vozačima sa probnom vozačkom dozvolom i dalje neće dozvoliti bilo kakva alkoholisanost.\nInače, samo 2014. godine u saobraćajnim nezgodama u Srbiji poginule su 133 mlade osobe, što predstavlja skoro četvrtinu od ukupnog broja poginulih u ovom periodu, piše u Statističkom izveštaju Agencije za bezbednost saobraćaja za 2014. godinu. U ovom izveštaju navodi se i to da je problem bezbednosti mladih u saobraćaju prepoznat kao globalni problem. U izveštaju Svetske zdravstvene organizacije navedeno je da u saobraćajnim nezgodama najviše stradaju mladi i siromašni.\nMinistarstvo unutrašnjih poslova saobraćaj Ministarstvo saobraćaja Zakon o bezbednosti saobraćaja


TotalCar.rs » FIAT donirao 54 vozila domovima zdravlja\nZahvaljujući kompaniji FIAT automobili Srbija (FAS) domovi zdravlja u Srbiji od sada će imati na raspolaganju 54 vozila FIAT Panda za palijativno zbrinjavanje pacijenata.\nVozila je obezbedio FAS i njegov ovlašćeni prodavac u Srbiji, Auto-kuća “Kole”.\nKljučeve automobila direktorima domova zdravlja svečano su uručili Slavica Đukić Dejanović, ministarka zdravlja, Vensan Dežer, šef delegacije EU u Srbiji i Milan Pajević, direktor Kancelarije za evropske integracije.\n“Bez obzira u kojoj sferi poslujete, jako je važno da osluškujete šta je potrebno zajednici u kojoj radite i da odgovorite na te potrebe”, istaknuto je u kompaniji FAS.\n“U želji da pomognemo da zbrinjavanje pacijenata bude što brže, odlučili smo da za 54 zdravstvene ustanove u Srbiji obezbedimo model FIAT Panda, automobil koji će na najbolji način odgovoriti njihovim zahtevima”, dodaje se u saopštenju FAS-a.\nJedan od prioriteta ove kompanije, kako se navodi, je i društveno odgovorno poslovanje, a cilj je da se na dugoročnom nivou pruži podrška lokalnoj zajednici u različitim oblastima – sport, umetnost, zdravstvo i kultura.\nTojotin automobil na gorivne ćelije u prodaji 2015.


Radonjić ne da podatke o Atlas banci - Vijesti.me\nSTEČAJNI UPRAVNIK BANKE\nRadonjić ne da podatke o Atlas banci\nStečajni upravnik Atlas banke Damjanoviću kazao da zbog SDT-a ne može dati podatke o zatvaranje kredita jednih klijenata depozitima drugih Edit\n3495 pregleda 5 komentar(a)\nDao bi podatke uz saglasnost SDT-a: RadonjiĆ (Foto: Luka Zeković)\nMarija Mirjačić 12. jun 2019, 21:16\nStečajni upravnik Atlas banke Mirko Radonjić odbio je da nezavisnom poslaniku Aleksandru Damjanoviću dostavi dokumentaciju koja se odnosi na zatvaranje kredita jednih klijenata Atlas banke depozitima drugih klijenta. To je radila privremena uprava banke koja je na taj način umanjila depozite banke za 21,8 miliona eura.\nRadonjić je odluku opravdao time da ne može zasada dati dokumentaciju jer se vodi više krivičnih i istražnih postupaka povodom događaja u Atlas banci.\n“Specijalni državni tužilac (SDT) svakodnevno vrši uvid u dokumentaciju banke procjenjujući, kako nam je saopšteno od ovlašćenih lica, šta se može koristiti kao dokaz u pomenutim krivičnim postupcima. Zato eventualno dostavljanje podataka sa naše strane bez saglasnosti i znanja SDT-a moglo bi biti okarakterisano kao krivično djelo ometanje pravde iz člana 396a KZCG”, objasnio je Radonjić.\nDamjanović, shodno Poslovniku parlamenta, traži podatke o tome koliko je kredita zatvoreno depozitima, koje tako zatvorio kredite i čiji su depoziti korišćeni. On je Radonjiću tražio podatke i shodno članu 13 Zakona o stečaju i likvidaciji banaka kojim je, između ostalog, precizirano da stečajni upravnik ažurira poslovne knjige, knjigovodstvo i drugu dokumentaciju banke do dana otvaranja stečajnog postupka.\nDamjanović je prethodno tražio podatke od guvernera Centralne banke (CBCG) Radoja Žugića koji tvrdi da CBCG nema podatke o umanenju depozita za 21,8 miliona i nije naveo da transakcije zatvaranja kredita depozitima imaju zakonski osnov.\nVrhovni državni tužilac Ivica Stanković obavijestio je Damjanovića početkom maja da je SDT formirao predmet o tome umanjenju depozita banke i da je u fazi izviđaja. Zakonom o bankama (član 125, stav 5) definisano je da “u toku trajanja moratorijuma privremeni upravnik obustavlja sva plaćanja, izuzev plaćanja po osnovu potraživanja koja se odnose na zarade i druga lična primanja povjerilaca banke, naknade štete nastale po život i zdravlje i tekućih troškova koji su neophodni za redovno funkcionisanje banke”. “Izuzetno od stava 5 ovog člana, CBCG može tokom trajanja moratorijuma, na predlog privremenog upravnika, odobriti isplatu depozita do visine garantovanih depozita i samo licima koja imaju pravo na isplatu garantovanih depozita u skladu sa zakonom kojim je uređena zaštita depozita”, piše u Zakonu o banakama koji ne poznaje mogućnost da se depozitima jednih klijenata zatvaraju krediti drugih klijenata.


Za godinu dana od raka umrlo 20 radnika KEK-a ⋆ Balkan PlusBalkan Plus\n19.01.2020 u 20:28\nZa godinu dana od raka umrlo 20 radnika KEK-a\nPredsednik radničkog sindikata Kosovske energetske korporacije (KEK) Nedžat Lumnica izjavio je da je samo tokom 2019. godine 20 zaposlenih te korporacije umrlo od kancerogenih bolesti za koje se sumnja da su posledica posla kojim se bave, prenosi Koha.\n“Radnici KEK-a imaju teške uslove za rad, jer je priroda posla takva, a njihovo zdravlje je uvek pod maksimalnim rizikom. Samo u 2019. godini imali smo oko 20 radnika koji su preminuli od kancerogenih bolesti, za koje se sumnja da su posledica posla kojim se bave. Imamo elektrane u kojima ima otrovnih gasova, ali imamo i površinske kopove na kojima se nalaze otrovni gasovi, prašina i druge materije za koje se sumnja da mogu uzrokovati kancerogene bolesti”, poručio je Lumnica.\nPrema njegovim rečima, zdravlje radnika KEK-a ugroženo je ne samo lošim uslovima rada, već i nedostatkom zaštitne opreme.\nDodao je i da je od rukovodstva KEK-a traženo da se hitno obezbedi zaštitna oprema za radnike, međutim, naglasio je da to pitanje još uvek nije rešeno.\n“Radnici koriste ličnu zaštitnu opremu, mada i nje u poslednje vreme nema dovoljno. Sva oprema koju je kupio KEK prolazi kroz tender, a zbog postupka nabavke ta oprema stiže sa zakašnjenjem”, naglasio je Lumnica.\nTakođe, on je istakao da su radnici diskriminisani i u drugim aspektima rada i da se neke stavke iz Zakona o radu ne poštuju.\n“Radnicima koji rade u smenama se ne plaća 50 odsto za vikend, ne poštuju se godišnji odmori za visoko rizične poslove i ne poštuju se bolovanja radnika koji treba da budu isplaćeni od kompanije u iznosu od 100 odsto prvih 20 dana bolovanja”, ukazao je Lumnica.\nGovoreći o ugovoru sa kompanijom “Counter Global”, Lumnica je istakao da je taj ugovor veoma štetan, ne samo za zaposlene u KEK-u, već i za građane Kosova.\n“Da, ugovor sa ‘Counter Globalom’ štetan je za sve nas, jer je Vlada Kosova odlučila da razloži elektranu ‘Kosovo A’, gde 1000 radnika može ostati bez posla”, poručio je Lumnica.


EHF Čelendž kup - Blic Sport\nRukometašice Naise protiv Šveđanki za polufinale\nJedini preostali srpski predstavnik na međunarodnoj rukometnoj sceni, ŽRK Naisa, dobio je rivala u četvrtfinalu EHF Čelendž kupa.\nČELENDŽ KUP Rukometašice Jagodine pobedile u Austriji\nRukometašice Jagodine savladale su kao gosti austrijski Trofajah sa 29:20 (15:11) u trećem kolu EHF Čelendž kupa.\nRukometaši Radničkog eliminisali kosovskog predstavnika\nRukometaši Radničkog iz Kragujevca plasirali su se u treće kolo Čelendž kupa eliminisavši ekipu predstavnika kosovskog saveza, Kastrioti iz Uroševca sa 32:26.\nPartizan uz podršku i u Luksemburgu do četvrtfinala Čelendž kupa\nU sjajnoj atmosferi koju su i u Luksemburgu priredile pristalice crno-belih, rukometaši Partizana savladali su u revanš meču Bašarž sa 38:24 (18:10) i tako se plasirali u četvrtfinale Čelendž kupa jer su i u prvom meču savladali ovog rivala, u Beogradu sa 36:23.\nRukometaši Partizana pozivaju na prvi meč osmine finala Čelendž kupa\nRukometaši Partizana u subotu od 18 časova igraju prvi meč osmine finаlа Čelendž Kupа sа Bаšаrаžom iz Luksemburgа, a uoči tog duela iz tabora crno-belih poručuju da bi voleli da tribine hale na Banjici budu ispunjene, zbog čega će ulaz biti slobodan.\nRukometašice Jagodine deklasirale Anadoli u Čelendž kupu\nRukometašice Jagodine savladale su na domaćem terenu turskog predstavnika Anadoli sa 35:17 (16:7), u prvoj utakmici trećeg kola Čelendž kupa.\nRukometašice Jagodine ambiciozno u novu sezonu\nRukometašice Jagodina počele su danas pripreme za nacionalno prvenstvo i Čelendž kup EHF, ne skrivajući ambicije za visok plasman na domaćem i medjunarodnom nivou.\nGrad obezbedio sredstva za dvoranu rukometašicama Jagodine


Za 10 dana u Ulcinju ukradeno 22.000 eura struje – Sandžačke Novine\nZa desetak dana, koliko je prošlo od kada su najavili akciju suzbijanja neovlaštenog korištenja struje, CEDIS već bilježi prve rezultate. Tako je samo kontrola u Ulcinju pokazala da je u najjužnijoj crnogorskoj opštini, u tom periodu, ukradeno oko 22.000 eura struje.\n“Aktivnosti smo počeli kontrolama na području Ulcinja, a nastavili u Baru i Budvi. Pripreme za kontrolu su rađene na osnovu podataka iz AMM sistema (sistem pametnih brojila) koji locira kritične reone, a ekipe na terenu su dobijale instrukcije i od ostalih sektora koji su obrađivali veliki broj pritužbi na kvalitet napajanja zbog nelegalnih potrošača. Na osnovu ovih podataka izvršeno je oko 450 kontrola i za svega nekoliko dana samo na području opštine Ulcinj obračunato je više od 200.000 kWh neovlašteno preuzete električne energije”, kazao je Dnevnim novinama rukovodilac Sektora za mjerenje CEDIS Ivan Stešević.\nPronađena parcela sa marihuanom u Gusinju, uhapšena osoba zbog oružja u ilegalnom posjedu


RTCG - Radio Televizija Crne Gore - Nacionalni javni servis :: Podgorica :: Četiri kompanije aplicirale za glavni kolektor\nGLAVNI GRAD 17. 06. 2019. 12:32 >> 12:32 0\nNa predkvalifikacioni poziv za glavni kolektor, koji je objavljen 14. maja 2019. godine, ponude su poslale četiri kompanije, dok je jedina ponuda za mostovski prelaz od kompanije Bemax Podgorica.\nKomisija za odabir izvođača ima obavezu da u naredne tri sedmice izvrši pregled dostavljene dokumentacije u skladu sa definisanim kriterijumima iz javnog poziva.\n“Na predkvalifikacioni poziv za glavni kolektor, koji je objavljen 14. maja 2019. godine, ponude su poslale Bemax doo Podgorica, Strabag AG Austrija Podgorica, Green line general trading & Contracting Co.W.L.L & EDIL AL-IT sh.p.k, Sharq- Kuwait, Celtikcioglu INS.SAN & Sigillum CO doo Podgorica, Ankara, Turkey, dok je jedina ponuda za mostovski prelaz data od kompanije Bemax Podgorica, utvrđeno je na otvaranju predkvalifikacionih ponuda, koje je obavljeno 14. juna 2019. godine, uz prisustvo komisije i predstavnika potencijalnih izvođača”, saqopšteno je iz PG Biroa.\nNa osnovu uvida u dokumentaciju komisija će predložiti spisak potencijalnih izvođača koji će svoje ponude moći da predaju u drugom kvalifikacionom krugu, koji je planiran da bude do kraja jula tekuće godine.\n“Projekat odvođenja i prečišćavanja otpadnih voda Glavnog grada Podgorice počeo je da se implementira početkom ove godine. Poslije provjere postojeće dokumentacije prišlo se izboru potencijalnih izvođača za segmente: primarnog kolektora, mostovskog prelaza i sekundarne mreže.”\nGrađevinski objekti primarnog kolektora i mostovskog prelaza, obzirom na svoj značaj i složenost izvođenja biće realizovani kroz proceduru „TWO STEP“, odnosno putem predkvalifikacionog i kvalifikacionog postupka.


Mađarski istoričar: Potjorekovo pismo nije dokaz o pripremama za rat | Vajdaság MA\nMađarski istoričar: Potjorekovo pismo nije dokaz o pripremama za rat\nPismo guvernera BiH Oskara Potjoreka, upućeno tadašnjem ministru finansija Austrougarske monarhije Leonu Bjelinskom 1913. godine ne dokazuje tvrdnju da se monarhija već pre godinu dana od početka prvog svetskog rata spremala za rat – tvrdi vojni istoričar Ferenc Polman (Pollmann) u članku, objavljenim na istorijskom portalu nagyhaboru.blog.hu, javila je agencija MTI.\nOvakva tvrdnja se na osnovu ovog pisma može formulisati samo nerazumevanjem sadržaja pisma ili namernom krivom interpretacijom – smatra istoričar podsećajući da su mediji u Srbiji pre nekoliko dana objavili članak o duplikatu pisma Potjoreka, napisanim 28. maja 1913. godine, tvrdeći da uzrok izbijanja prvog svetskog rata nije bio atentat na prestolonaslednika Franca Ferdinanda i njegovu suprugu u Sarajevu.\nU članku se podseća da originalno pismo u kojem se govori „o pripremama na veliki rat“ još nije objavljeno, prenosi portal „Vajdasag Ma“ (Vojvodina danas).\nMađarski istoričar Ferenc Polman ističe da onima, koji su objavili Potjorekovo pismo, pružen je bolji dokaz za svoje teze o spremnosti monarhije na rat protiv Srbije pre sarajevskog atentata, a to je oktobar 1913. godine kada je Srbija odugovlačila povlačenje sa teritorija koje su prema londonskom ugovoru pripale državi Albaniji. Tada je Austrougarska monarhija odlučila da će po potrebi oružjem prisiliti Srbiju na poštovanje ugovora. U upućenom ultimatumu Srbiji zatraženo je povlačenje iz Severne Albanije i dato je do znanja da će nakon roka od osam dana biti mobilisana vojska, na šta su Srbi popustili i nije došlo do rata – piše autor naglašavajući svoje viđenje da citirano pismo Potjoreka sadrži više konkretnih aluzija o tome da je Srbija vodila otvorenu neprijateljsku politiku prema monarhiji i da je ta politika u pojedinim momentima pretila i integritetu Austrougarske.\nMađarski istoričar podseća: Srbija je smatrala da je njen najznačajniji zadatak otcepljenje teritorija sa slovenskim življem iz dualističke monarhije. Austrougarska se, dakle, pripremala na rat, jer je njeno rukovostvo došlo do zaključka da diplomatskim putem neće moći da prisili Srbiju na ispunjavanje obećanja koje je sama prihvatila – kaže se u članku.


Vučić: Zajedno zbog Srbije, izbori će biti prekretnica | Radio Kosovska Mitrovica\nVučić: Zajedno zbog Srbije, izbori će biti prekretnica\n18. July, 2021 17:47 |\nMi računamo na Pokret socijalista u budućnosti. Manje me interesuju političke stranke, mnogo više ljudi i Srbija. Verujem da ćemo sa vama graditi budućnost. Računamo na vašu borbenost, vašu snagu, kao što možete da računate na našu“, istakao je Vučić obraćajući se na obeležavanju godišnjice Pokreta socijalista.\nVučić je naglasio da ne postoje laki izbori i primetio kako su oni laki samo za one koji gube, a za sve ostale, posebno one koji pobeđuju, su teški.\nBićemo pritisnuti sa svih strana“, skrenuo je pažnju i rekao da će mnogi, i spolja, tražiti svoje kandidate.\n„Ne želim da se udvaram, dodvoravam i sarađujem sa onima koji imaju svoje gazde i koji primaju novac iz inostranstva. Jedini naš gazda su građani, i ne interesuju me nikakvi ambasadori i njihovi ministri“,poručio je Vučić.\nOn govoreći o predsedniku Pokreta socijalista i ministru Aleksandru Vulinu podsetio da je on proglašen za počasnog građina Vitine, Leposavića, Zubinog potoka, Mitrovice, te upitao da li dana sima čistijeg dokaza da svoj posao obavlja časno i dobro.\n“Rekao bih da nema. I to je odgovor svima koji se pitaju kako sarađuju dve ideološki različite stranke. SNS i PS mogu uspešno da sarađuju jer nas spaja ljubav prema zemlji, srpskom narodu I poštovanje prema državi”, rekao je Vučić.\nDodao je da su to dve stranke čija je centralna tačka oko koje su saglasni- materijalni, kulturni boljitak naroda, Srbije i svih građana.\nU tom smislu, naveo je da Pokret socijalista ne vidi kao obične koalicione partnere, već iskrene saborce u borbi za jaku, modern I slobodnu Srbiju.\nVučić je rekao da on, prirodno, najviše voli SNS, koju vodi, ali da je i svojim stranačkim kolegama već rekao da bi voleo da ih vidi da se iskreno, svim srcem bore za svoje stavove i da ne postanu biznis grupacija I ne liče nikada na DS i njegove satelite.\nUpravo zato, kaže, poštuje Pokret socijalista, jer ne mora ništa da kaže Vulinu, koji uvek reaguje I staje u odbranu države, Srbije, vlade, ne mareći za to kakve će posledice biti i hoće li ga napadati u pojedinim medijima.\n“Obično ljude u politici prave za sebe sigurne kuće i gledaju da sa svima budu dobri, ali najvažnije da oni budu zaštićeni. To nije slučaj kod Vulina”, rekao je Vučić i dodao da se nada da se to primećuje i kod njega, jer je jedini napadaniji od Vulina.\nNapadan sam, rekao je, zato što neću da pravim kompromise, koji bi i mnogi u SNS da prave.\n“Neću, jer za mene, kad god neko dirne u bilo kojeg časnog člana SNS, ali i u Vulina i vas, ustaću da stanem u zaštitu i suprotstavim se najgorima koji su nam zemlju uništili”, rekao je Vučić.\nVučić je, govoreći o Vulinu, kazao da se nikada njih dvojica neće složiti oko Apisa i Aleksandra Obrenovića, u raspravi koju imaju godinama, ali to ne znači zajednički nisu mnogo uradili za Srbiju.\n„Kada analizirate rezultate šta je napravljeno proteklih devet godina rezultati su impresivni. Bićete ponosni na svog predsednika i sve ono što ste vi uradili u prethodnom periodu. Izgradili i rekonstruisali smo 20 puta više pruga nego u protekle tri decenije. Uradili smo više puteva nego što je bilo u našoj istoriji. Plate i penzije nisu velike, ali su najveće u istoriji. Izgradili smo kliničkih centara i bolnica više nego ikada u istoriji“, kazao je on.\nRekao je da je ono što je značajno, a u tome Vulin imao ulogu, jeste razvoj nacionalne svesti, očuvanje nacionalnog duha, kod Srba ma gde oni živeli.\n„Nema sumnje da mislimo isto da mi Srbi ma gde živeli moramo da čuvamo svoje ime i prezime, da se ne razlikujemo kao narod živeli na jednoj ili drugoj strani Drine. Moramo da čuvamo naše pismo, veru i brinemo o našem narodu ma gde živeo“, poručio je Vučić.\nPreneo je i anegdotu sa Briselskih pregovora, podsećajući da je na početku Vulin bio deo delegacije.\n„Sada je oslobođen te teške dužnosti. Ne mora da mu bude tako „lepo“ kao što je meni na tim pregovorima. Možete misliti kako. Kada smo išli na te razgovore on bi uvek brinuo, znajući kakav je pritisak na nas. Pošto nikada ne otkrivam karte do kraja ni prema našim ljudima jer hoću da čujem šta misle i kako se ponašaju, Aleksandra vidim kako je nervozan i sve nervozniji kako pregovori odmiču. Traži negde od mene signal hoću li da popustim, pa izokola, neće direktno vrši pritisak- ovo ne bi bilo dobro ovako ili onako. Puštam ga da se muči, da čeka da vidi šta će da bude, a onda negde pred kraj, kada od svih ostalih vidim šta misle, onda mu namignem, pa vidim kao da sve sav tovar s njegovih leđa skinuo. Kada mu kažem ne brine neću ništa da prihvatim njemu je najlakše“, prepričao je on.\nDodao je, u šali, da mu je teško što sada više Vulina nema na pregovorima da ga “muči”. Na kraju on je dao Vulinu savet da ponekad izbroji do deset, naglasivši da treba da posluša savet godinu dana starijeg od sebe.


DPS se sad sjetio da im smetaju albanske zastave – Borba\nSlavlje pristalica Albanskog foruma, koje je uslijedio nakon završetka izbora u Tuzima, bacilo je mrlju na čitav izborni proces koji je održan na prvim izborima za samostalnu opštinu Tuzi, navodi se u saopštenju Demokratske partije socijalista.\n“Uz apsolutno razumijevanje za nacionalni osjećaj i Albanaca i svih ostalih manjina u Crnoj Gori, smatramo nedopustivim da se on na ovakav način ispoljava, jer se tako podriva koncept građanske države kao apsolutni temelj crnogorske državnosti”, ističu u saopštenju.\nDemokratska partija socijalista je navela da je ponosna na doprinos koji je kroz svoju politiku dala razvoju multietničnosti i istakla da će posvećeno nastaviti da radi na daljem snaženju tog principa, dodajući da vjeruje da je to garant daljeg napretka Crne Gore.\n“Uvjereni smo da je sinoćnje ponašenje bilo samo ružan incident koji se više neće ponoviti ni u Tuzima ni u bilom kom drugom kraju Crne Gore, uz napomenu da država apsolutno ima kapacitete da na svaki način zaštiti ustavom definisani građanski koncept države,” navodi se u saopštenju Demokratska partija socijalista.\nVučić: Ne možemo priznati Kosovo, a da nešto ne dobijemo za uzvrat\ntigar komentariše 2 godine ago\nUvjereni su umobolnici iz drpsa da je ovo “usamljen” incident!?Vise treba poštovati ovakve Albance nego kameleonske milogorce. Kada uzmu plantaže i ostalu zemlju izaći će na vidjelo posledica pogubne drps politike. Sada se vidi da se Taci,Rama i njihovi istomišljenici (posebno Izetbegović,Erdogan …) distanciraju od kapa!!!Zakljucak je:tržili ste gledajte.


Damper ROCK - Bor GRAD INFO\nurednik\t авг 25, 2009 1.453 0\nNa taj način bi se uključila populacija mladih od 18 do 25 godina o kojima do sada niko nije vodio računa i prema rečima v.d. direktora Centra za kulturu Isidore Ivanović, na inicijativu starih borskih rokera ovaj program rok koncerata i započinje.\nNaziv „Damper“ je baš namenski odabran zato što je to naziv kamiona koji simbolično predstavlja jedan rudarski grad. Koncert će biti održan na samom kamionu Damper koji se nalazi u Park-muzeju a to ujedno predstavlja i peticiju za zaštitu parka Muzeja rudarstva i metalurgije.\nOsim ovog rok koncerta za 28. Avgust je najavljeno održavanje tradicionalnog sabora igara u Slatini koji se održava već 18 godina. Učestvuje po jedan predstavnik iz 8 gradova Istočne Srbije.\nIz Centra za kulturu je najavljeno mnoštvo koncertnih i ostalih kulturnih dešavanja za nastupajući period, drugačija je programska šema sa ciljem da se kulturni život Borana što više poboljša.


Beta 22. maja 2020. 20:25\nRuske vlasti danas su optužile SAD da seju razdor medju saveznicima nakon što su najavile da će se povući iz medjunarodnog sporazuma „Otvoreno nebo“ (Treaty of Open Skies) koji omogućava uzajamnu proveru vojnih aktivnosti.\n„SAD seju razdor i nesigurnost medju sopstvenim saveznicima donošenjem takvih odluka. Ta zemlja ignoriše stav mnogih članica NATO-a i drugih zemalja potpisnica sporazuma“, rekao je pomoćnik šefa ruske diplomatije Sergej Rjabkov.\nRuski zvaničnik je ocenio da su uslovi koji nameću SAD „neosnovani“, „apsolutno i kategorično neprihvatljivi“ i nemaju nikakvog smisla.\n„Spremni smo da nastavimo dijalog i pronadjemo dogovor, ali nećemo da pristanemo na ono što je formulisao Vašington“, dodao je Rjabkov.\nSvedok: Flojd se nije opirao hapšenju, pokušavao je da smiri…


Asimo | MOTOR blog\nNajsavršeniji humanoidni robot na svetu posetio je najveći sajam automobila na afričkom kontinentu - Johannesburg International Motor Show. Sa ciljem promovisanja nove Honde Civic, ASIMO je svim prisutnima demonstrirao najnaprednija dostignuća koja Honda ima u humanoidnoj robotici. Honda je svoja...\nKako bi ispitala koja je idealna mera interakcije ljudi i robota u budućnosti, Honda sprovodi prvo istraživanje ove vrste u Evropi. Istraživanje se sprovodi u Lincu u Austriji, u saradnji sa Ars Electronica Futurelab, u okviru festivala Ars Electronica koji...\nASIMO je prosle nedelje bio u Svindonu (Swindon, Engleska) na proslavi povodom uspešne realizacije Hondinog programa "Škola snova". Honda je u saradnji sa timom nezavisnih stručnjaka za obrazovanje, pre četiri godine, pokrenula projekat "Škola snova", koji podrazumeva organizovanje dvodnevnih radionica...\nPravo iz Turske, ASIMO je doputovao u Rumuniju kako bi učestvovao na Zelenom izazovu koji je od 14. do 16. maja organizovala Honda. U trodnevnom takmičenju učestvovalo je 18 finalista, u 9 Honda automobila, koji su se borili da pređu...


To je predviđeno novim merama protiv korona virusa, koje je danas usvojila vlada privremenih prištinskih institucija, prenosi prištinska Koha ditore. Kako objašnjava, do 3. januara, ulazak na teritoriju KiM dozvojen je osobama koje imaju dokaz o primljene dve doze vakcine ili imaju jednu dozu vakcine i negativan PCR test, koji nije stariji od 48 časova ili jednu dozu vakcine i dokaz da su preležali korona virus.\nNove mere, usvojene na sednici održanoj elekstronskim putem, predviđaju i da sve osobe koje koriste javni prevoz moraju da poseduju sertifikat o potpunoj vakcinaciji protiv korona virusa, javlja ''Gazeta ekspres''. Prema odluci vlade u Prištini, kako prenosi Kosovo onlajn, javni prevoz mogu da koriste i putnici koji su primili samo prvu dozu vakcine, ali pod uslovom da imaju i negativan PCR test.\nJedna od glavnih mera koja ostaje na snazi je ograničenje saobraćaja od 00.00 do 05.00 casova, dok cje ugostiteljski objekti raditi do 23 casa. Predviđeno je i da se muzika u lokalima gasi u 21.30.\nKiM koronavirus Kosovo Kosovo i Metohija vakcina


Djeca u Boriku dobila još dva igrališta\n14/12/2017 | 14:12 ⇒ 14:18 | Autor: RTRS\nU banjalučkom naselju Borik otvorena su dva novoizgrađena dječija igrališta, za šta su kompanije "Aragosta invest", "Hidrokop", "Malbašić kompani" i "Gradip" izdvojile ukupno 100.000 KM.\nBanjaluka - otvoreno dječije igrališteFoto: SRNA\nGradonačelnik Banjaluke Igor Radojičić, koji je sa predstavnicima kompanija otvorio igrališta, rekao je da se ovim projektom završava ovogodišnja sezona gradnje dječijih igrališta u Banjaluci, saopšteno je iz Gradske uprave.\n"Ukupno je izgrađeno 12 dječijih igrališta u akciji grada i društveno odgovornih kompanija", naveo je Radojičić.\nOn je istakao da će akcija biti nastavljena naredne godine jer grad ima još tri zaključena ugovora za gradnju igrališta, dok se sa šest kompanija pregovara za učešće u akciji.\n"Danas upućujemo zahvalnost za svih 19 kompanija koje su podržale našu akciju", naglasio je Radojičić.\nOn kaže da grad svim zainteresovanim donatorima nudi zemljište za gradnju igrališta i rješava potrebnu dokumentaciju, a donatori biraju lokaciju.\n"Razgovaramo o lokacijama na Starčevici, Laušu, Lazarevu i još nekim prigradskim naseljima", dodao je Radojičić.\nU ime četiri kompanije koje su donirale novac za izgradnju dva igrališta u Boriku, prisutnima se obratio predstavnik kompanije "Aragosta Invest" Vedran Јarić, koji je rekao da su rado podržali ideju gradonačelnika Banjaluke.\n"Siguran sam da ima još firmi koje mogu da urade ovo što smo mi jer budućnost je na mališanima", naveo je Јarić.


ZASJEDAO GLAVNI ODBOR: SDA nikada nije u presudnim trenucima lutala, niti bježala od odgovornosti, te će i ovaj put braniti interese Bosne i Hercegovine - GlobalCir\nZASJEDAO GLAVNI ODBOR: SDA nikada nije u presudnim trenucima lutala, niti bježala od odgovornosti, te će i ovaj put braniti interese Bosne i Hercegovine\nGlavni odbor Stranke demokratske akcije (SDA) održao je danas redovnu sjednicu na kojoj će bilo govora o aktuelnoj političkoj situaciji, odnosno o koalicijama i formiranju vlasti.Nakon sjednice, član Glavnog odbora SDA Čedomir Lukić medijima je pročitao zaključke Glavnog odbora SDA, koje prenosimo u cjelosti:\n1.Glavni odbor je ocijenio da je Stranka ostvarila sve planirane izborne ciljeve. Kao pobjednička stranka, SDA još jednom upućuje poziv svim strankama koje su dobile značajnije povjerenje građana da pristupe hitnom formiranju vlasti na svim nivoima. Nasrtaji na stabilnost i euroatlanski put Bosne i Hercegovine, kojima smo svjedoci, nalažu jedinstvo svih bosanskohercegovačkih političkih patriotskih snaga. To je pitanje odgovornosti probosanskih stranaka prema svojim biračima i građanima BiH.\n2.Glavni odbor sa indignacijom odbacuje tezu dijelova grupacije “BH bloka” kojom pokušavaju izjednačiti državotvornu Stranku demokratske akcije sa antidržavnim nacionalnim strankama. To predstavlja sramni i nedopustivi pokušaj lažiranja historije, kroz izjednačavanje patriotskih snaga koje su branile državu sa onima koji su izvršili agresiju i genocid.\n3.SDA nikada nije u presudnim trenucima lutala niti bježala od odgovornosti, te će i ovaj put braniti interese Bosne i Hercegovine, njenu cjelovitost i jednakost svih ljudi na cijeloj teritoriji države, sa svim partnerima koji su spremni na saradnju.\n4.Čvrsto smo opredijeljeni za formiranje stabilnih parlamentarnih većina na svim nivoima vlasti u BiH, koje će osigurati snažnu podršku vladama i provođenje reformi na putu prema NATO i evropskim integracijama BiH. Budući partneri u vlasti moraju ispunjavati kriterij poštovanja ustavnih nadležnosti i vladavine prava što podrazumijeva i provođenje važećih zakona i donesenih odluka u vezi sa NATO integrisanjem BiH.\n5.Glavni odbor SDA osuđuje trajnu institucionalnu antidejtonsku diskriminatorsku politiku i praksu u entitetu RS kojima su izloženi Bošnjaci i Hrvati povratnici u ovaj entitet, a što se ispoljava naročito :\n-sprečavanjem povratka različitim mjerama uključujući i fizičke napade na povratnike, zastrašivanje, uništavanje imovine i neprocesuiranje ovih slučajeva;\n-sprečavanjem upošljavanja u javnim institucijama entiteta RS i pored Ustavne garancije da će to svima biti omogućeno na jednak način;\nnegiranjem genocida i zločina, te nagrađivanjem osuđenih ratnih zločinaca što je izraz izrugivanja vrijednostima, normama i institucijama međunarodnog pravnog i civilizacijskog poretka.\n-uskraćivanjem prava na obrazovanje i onemogućavanjem slobodnog imenovanja maternjeg jezika iako to ustavi u BiH, Odluka Ustavnog suda BiH i svi međunarodni instrumenti o ljudskim pravima garantuju;\n-održavanjem asimetričnih ustavnih rješenja i neučinkovitog mehanizma zaštite vitalnog nacionalnog interesa što je posljedica odbijanja potpune implementacije odluke Ustavnog suda BiH o konstitutivnosti naroda (U-5/98);\n-otvorenim suprotstavljanjem implementaciji odluka Ustavnog suda od strane instutucija entiteta RS koje pravosuđe ne procesuira u skladu sa zakonom.\n-svjesnom radikalizacijom političkih prilika putem javnih istupa najviših entitetskih dužnosnika.\n6.Glavni odbor SDA smatra da se izvor ovakvog diskriminatorskog i antidejtonskog djelovanja nalazi u nastojanju srpske politike u BiH da političkim sredstvima ostvari ratne ciljeve proklamovane u “Deklaraciji o proglašenju Republike srpskog naroda u BiH” (9. januara 1992. godine) i “Odluke o strateškim ciljevima srpskog naroda u BiH” (12. maja 1992. godine), uključujući i stvaranje države srpskog naroda s ove strane Drine.\n7.Glavni odbor traži od svih kadrova stranke koji su imenovani ili izabrani u tijelima zakonodavne i izvršne vlasti da, u skladu sa svojim nadležnostima, koristeći sve raspoložive pravne instrumente,odmah počnu sa osporavanjem diskriminirajućih odredbi u ustavima i zakonima pred nadležnim domaćim i međunarodnim institucijama, a radi postizanja pune konstitutivnosti Bošnjaka i Hrvata te ravnopravnosti svih građana u entitetu RS, a u konačnici i do uključivanja Bošnjaka i Hrvata u naziv entiteta RS. Zadužuje se Generalni sekretar i Pravni savjet SDA da koordiniraju ove aktivnosti.\n8.Osuđujemo inertnost i pasivnost međunarodne zajednice, prije svega Ureda visokog predstavnika u BiH, u pogledu obaveze sprečavanja diskriminatorskog i antidejtonskog djelovanja vlasti entiteta RS i pozivamo ih na djelovanje u skladu sa mandatom koji im je dodijeljen Dejtonskim mirovnim sporazumom.\n9.Imenovanjem Gordane Tadić na poziciju glavnog tužioca Tužilaštva BiH je dovršen proces protuustavnog odstranjivanja Bošnjaka sa čelnih pozicija u pravosuđu. U vrijeme kada je Gordana Tadić obavljala funkciju v.d. glavnog tužioca zaustavljen je proces sankcionisanja odgovornih za neustavni referendum povodom obilježavanja 9.januara kao Dana RS-a i otpočeo je proces masovnog hapšenja i procesuiranja komandanata Armije RBiH kako bi se napravio vještački etnički balans u procesuiranju ratnih zločina.\nTo su očigledno bile glavne reference i zasluge za imenovanje Gordane Tadić na ovu funkciju. Više je nego jasno da je većinski broj članova Visokog tužilačkog i sudskog vijeća puki provoditelj politika koje Bošnjake iz navedenih razloga žele ukloniti iz vrha pravosuđa i spriječiti da se Tužilatvo BiH odlučnije obračuna sa korupcijom.\n10.SDA će tražiti temeljitu reformu pravosudnog sistema BiH, kao i transformaciju VSTV-a i njegovih nadležnosti, kako bi se vratilo povjerenje građana u cjelokupni pravosudni sistem.\n11.Glavni odbor zadužuje načelnike općina, kantonalne i federalne premijere i nadležne ministre da usmjere finansijska sredstva iz općinskih , kantonalnih i federalnog budžeta potrebna za pravnu pomoć procesuranim braniocima Bosne i Hercegovine.\n12. Glavni odbor zadužuje poslanike i delegate u Parlamentu FBiH da nastave aktivnosti u cilju konačnog usvajanja nužnih izmjena Zakona o igrama na sreću kako bi se građani, a naročito omladina, zaštitili od ove društvene pošasti.\n13.Glavni odbor zadužuje poslanike i delegate u Parlamentu F BiH da nastave aktivnosti na donošenju Zakona o zaštiti porodica sa djecom čiji je Nacrt usvojen na inicijativu SDA, a kojim se osigurava naknada dječjeg doplatka i izjednaćavanje porodiljskih naknada za sve porodice u F BiH.\n14.Odbacujemo Deklaraciju HNS kojom se negiranjem pravosnažne presude UN-ovog Međunarodnog suda za bivšu Jugoslaviju izruguje istina o agresiji na Bosnu i Hercegovinu, grubo vrijeđaju žrtave udruženog zločinačkog poduhvata i pokušava revidirati historija.\nNikakvim i ničijim deklaracijama ne mogu se promijeniti pravosnažne presude Haškog tribunala i historijske činjenice, ali takva nastojanja šalju jasnu i nedvosmislenu poruku o politici koju zastupa HNS, kako nama u Bosni i Hercegovini, tako i cjelokupnoj međunarodnoj javnosti. Negiranjem presuda međunarodnog suda dodatno se narušava povjerenje među narodima. Korak ka izgradnji povjerenja predstavljao bi odricanje HNS-a od naslijeđa UZP-a, koji je, kako je presuđeno, imao za cilj stvaranje etnički čistog entiteta. Povjerenje i budućnost mogu se graditi isključivo na istini i odricanjem od politika koje su za cilj imale pokušaj razbijanja BiH, uz činjenje masovnih ratnih zločina.\n15.Glavni odbor zahtjeva od Ministarstva civilnih poslova i Agencije za visoko obrazovanje te nadležnih entitetskih i kantonalnih institucija dosljednu primjenu Okvirnog zakona o visokom obrazovanju i striktnu primjenu obavezujućih standarda u procesu akreditacije univetziteta.\nPozivano nadležne entitetske/ kantonalne inspekcijske službe da prespitaju opravdanost osnivanja i postojanja univerziteta te da u skladu sa odredbama Okvirnog zakona o visokom obrazovanje predlože zabranu rada univerziteta koji ne ispunjavanju definirane standarde i proglase njihove diplome nevažećim.\n16.Pozivamo nadležne institucije da provedu energičnu provjeru svih sumnjivih diploma, a od svih univerziteta očekujemo punu saradnu sa nadležnim institucijama u procesu provjere vjerodostojnosti postojećih diploma.\n17.Pozivamo Doma naroda Parlamenta F BiH da hitno usvoji Budžet Federacije Bosne i Hercegovine. Ukoliko se Dom naroda ne konstituiše u novom sazivu u roku od sedam dana , pozivamo rukovodstvo Doma da , u skladu za poslovničkom obavezom, sazovu sjednicu Doma naroda u postojećem sazivu kako bi se usvojio Budžet Federacije BiH u interesu svih njenih građana.\n18.Glavni odbor osuđuje formiranje revizionističkih komisija Vlade RS-a kao još jedan u nizu pokušaja da se političkim utjecajem izmjeni istina o genocidu i ratnim zločinima u Bosni i Hercegovini utvrđena pravosnažnim presudama najviših međunarodnih sudova.\nGlavni odbor traži da Predsjedništvo BiH, odnosno Ministarstvo vanjskih poslova BiH obavijesti pismom Generalnog sekretara OUN-a o odlukama institucija RS-a kojima se nastoje preispitati odnosno revidirati odluke Međunarodnog suda pravde u Hagu i odluke Međunarodnog krivičnog tribunal za bivšu Jugoslaviju.\nGlavni odbor će pismenim putem pozvati ambasade u BiH, čiji su državljani članovi tzv.komisija uspostavljenih odlukama vlasti u RS-u da jasno osude i ograde se od aktivnosti i stavova svojih državljana u tzv.komisijama.\nOd Vijeća za implementaciju mira zahtijevamo izricanje nedvosmislenih stavova o anticivilizacijskoj, protivpravnoj i antidejtonskoj prirodi i namjeri Vlade entiteta RS, kao kreatora ovih komisija koje su od svog osnivača dobile morbidni zadatak da one sude, ne samo međunarodnim sudovima, nego i samim žrtvama u izvršno presuđenim predmetima najtežih ratnih zločina počinjenih na tlu Evrope od Drugog svjetskog rata do danas.\nOd Visokog predstavnika očekujemo donošenje hitne odluke o poništavanju Odluke Vlade RS o formiranju ovih sramnih komisija.\nPozivamo zvaničnike bosanskohercegovačkog entiteta RS i susjedne Srbije da se, umjesto pokušaja revizije historije, konačno suoče sa istinom o počinjenom genocidu i zločinima širom Bosne i Hercegovine.\n19.Sedmi Kongres Stranke demokratske akcije će se održat u septembru 2019. godine. Glavni odbor će na svojoj narednoj sjednici u martu mjesecu donijeti odluke o provođenju izbora u Stranci, datumu održavanja Kongresa i usvojiti potrebne akte za provođenje izbora i održavanje Kongresa.\nSJEDNICA U TOKU! Glavni odbor SDP-a odbio da raspravlja o ostavkama rukovodstva, obratit će se i Lagumdžija\nPRONAŠAO GA KOLEGA! Ubijen policajac kod Tarčina, sumnja se na Gačića


Ugovor za izgradnju toplane na biomasu sa opštinom N. Pazar\nTanjug 10. marta 2020. 13:17\nBEOGRAD – U Ministarstvu rudarstva i energetike danas je potpisan još jedan ugovor o dodeli sredstava za izgradnju novih kotlova na biomasu i prateće renoviranje sistema daljinskog grejanja, sa opštinom Novi Pazar i Gradskom toplanom u Novom Pazaru.\nToplane u pet opština u Srbiji, koje su do sada u snabdevanju toplotne energije koristile fosilna goriva, uveliko dobijaju sredstva u vrednosti od 26,75 miliona evra za prelazak na biomasu, izjavio je ministar rudarstva i energetike Aleksandar Antić.\nOn je rekao da je jedan od prioriteta podrška lokalnim samoupravama za prelazak rada njihovih toplana na biomasu, saopštilo je resorno ministarstvo.\nAntić je kazao da je Novi Pazar izuzetno značajan, uzimajući u obzir pre svega ekološke ali i lokalne aspekte, imajući u vidu veliki potencijal za privredni razvoj, a otvaraju se značajne mogućnosti i za razvoj drvne industrije.\n„Reč je o liniji finansiranja u iznosu od 5,8 miliona evra za tu opštinu. Iz tih sredstava biće izgrađen kotao na biomasu snage 8 MW, što će opskrbiti trenutni konzum u Novom Pazaru ali i otvoriti mogućnost za nove korisnike“, kazao je ministar.\nAntić je naveo da se istovremeno razvija projekat razvodnog gasovoda od Aleksandrovca koji će povezati Kopaonik, Novi Pazar i Tutin.\nGasifikacijom otvaramo mogućnost da se u Toplani napravi još jedan dodatni kotao na gas od 4 MW, što će Novom Pazaru omogućiti potpunu energetsku sigurnost i snabdevenost energentima, istakao je ministar.\nVlada Srbije takođe prepoznaje taj projekat kao značajan, u smislu kvalitetnog rešavanja problema zagađenja vazduha u Srbiji.\nGradonačelnik Novog Pazara, Nihat Biševac, zahvalio je Ministarstvu rudarstva i energetke i Vladi Srbije na podršci u realizaciji projekta izgradnje toplane na biomasu i naglasio da je za Novi Pazar to izuzetno značajno.\nGrad je do sada za grejanje koristio mazut, koji je bio veliki zagađivač, što je dovelo do gašenja toplane u samom centru grada. Nova toplana će imati ekološku proizvodnju, cena grejanja će biti znato niža, sa većim kapacitetom za nove potrošače. To donosi značajne benefite za našu lokalnu zajednicu, rekao je Biševac.\nOvaj projekat Vlada Srbije razvija sa Vladom SR Nemačke, nemačkom razvojnom bankom KfW, kao i švajcarskom Kancelarijom za saradnju ( SECO fond).\nZavršetak realizacije predviđen je za jesen 2022. godine, a u planu je potpisivanje ovakvih ugovora i sa opštinama Prijepolje i Knjaževac.\nZa 144 hiljade evra ponuđena državna imovina u Smederevskoj Palanci\nMaja Marković novi vd direktor Regionalne komore Kruševac\nGrin siti kupio imovinu somborskih Zastava specijalnih automobila\nJedina pozitivna strana Kovida – rekordan pad emisije gasova\nSpoljnotrgovinska robna razmena CG pala 19% za 10 meseci\nAIK banka proglasena za najbolju komercijalnu banku u Srbiji\nMalodušno trgovanje na domaćem tržištu akcija\nEvrozona u deflaciji 0,3 posto u novembru na godišnjem nivo\nEvro blizu trimesečnog maksimuma, bitkoin na novom rekordu\nOtvoren Samit Macedonia2025 u hibridnom formatu\nEXPRO dao ponudu za preuzimanje Svetlosti ad


Dodik: Јasno sam rekao da BiH nema saglasnost za put u NATO - BIGportal.ba\n20 Juna, 2021 20 Juna, 2021 025\nSrpski član i predsjedavajući Predsjedništva BiH Milorad Dodik rekao je danas da je na Samitu Procesa saradnje u jugoistočnoj Evropi u Antaliji jasno rekao dvije važne stvari – da BiH nema saglasnost za put u NATO i da je dugo godina pod protektoratom što onemogućava evropske integracije.\nSama Evropa ima problema s tim, jer ima zemalja koje ne žele da se EU proširi, ali i pokušavaju i čak zaustavljaju konkretne aktivnosti, prije svega Francuska i Holandija. Razgovoarali smo o svim tim iskustvima – rekao je Dodik i dodao da je Samit u Antaliji bio uspješan.\nOn je istakao da je na Samitu razgovarano i o posljedicama pandemije virusa korona, navodeći da je i dalje neophodan oprez i pridržavanje mjera jer pandemija još nije završena.\nGovoreći o sastanku sa predsjednikom Turske Redžepom Tajipom Erdoganom, Dodik je naveo da je sa Erdoganom razgovarao o investicajama u Republici Srpskoj i Federaciji BiH.


Ericsson otvara Centar za realizaciju digitalnih usluga u Beogradu | Bonitet.com\nEricsson otvara Centar za realizaciju digitalnih usluga u Beogradu\nNiko (za sada) neće da kupi Geneks kulu\nKompanija Ericsson najavila je otvaranje novog Centra za realizaciju digitalnih usluga (Digital Services Service Delivery – DSSD) u Beogradu, što će doprineti razvoju 5G tehnologije u Srbiji.\nOvaj savremeni centar će se fokusirati na mrežnu virtuelizaciju i 5G mreže razvijene na tehnologiji oblaka, čime će osnažiti globalni 5G ekosistem, oslanjajući se na postojeću saradnju kompanije Ericsson sa srpskim mobilnim operaterima.\nOva najava obeležava 25 godina poslovanja kompanije Ericsson u Srbiji, a objavljena je tokom diskusije na temu „5G za razvoj i inovacije u Srbiji“, koju je organizovao NJ. E. Jan Lundin, ambasador Kraljevine Švedske u Republici Srbiji, povodom posete švedske parlamentarne delegacije na čelu sa NJ. E. Andreasom Norlenom, predsednikom švedskog\nEricsson i John Deere partneri u podsticanju 5G inovacija u agrobiznisu\nParlamenta. Sastanku su prisustvovali, između ostalih, ključni predstavnici Ministarstva trgovine, turizma i telekomunikacija, Ministarstva unutrašnjih poslova, srpskih mobilnih operatera i Antonio Passarella, direktor kompanije Ericsson za Srbiju.\nDSSD centar kompanije Ericsson u Srbiji već je angažovao više od dvadeset lokalnih profesionalaca i nastavlja potragu za kadrovima među studentima različitih disciplina.\nOtvaranje centra u Srbiji oslanja se na strateška partnerstva koja je Ericsson uspostavio tokom više od decenije sa vodećim fakultetima širom zemlje.\nSa prelaskom na 5G, od mobilnih mreža se očekuje da podrže mnogo širi spektar usluga i veću količinu podataka nego do sada, uz veći stepen inteligencije, virtuelizacije i automatizacije. DSSD centar kompanije Ericsson funkcionisaće u središtu ove mrežne evolucije ka 5G tehnologiji, koja će omogućiti inteligentna rešenja za ljude, kompanije i društvo na lokalnom i globalnom nivou i obezbetiti telekomunikacionim operaterima nove izvore prihoda, kao i nove oblike saradnje sa preduzećima i izvanredna iskustva za krajnje korisnike.\nNovozaposleni u DSSD centrali će raditi na najnaprednijim, najsavremenijim tehnologijama za 5G mreže – npr. virtuelizacija mrežnih funkcija, aplikacije i infrastruktura razvijena na tehnologiji oblaka, automatizacija mreže i veštačka inteligencija – za klijente kompanije Ericsson ne samo u Srbiji, već i širom Evrope i Latinske Amerike.\nAntonio Pasarela, direktor kompanije Ericsson za Srbiju, kaže: „5G tehnologija je jedinstvena platforma za otvorene inovacije od koje se očekuje da podstakne srpsku ekonomiju i globalnu konkurentnost. Ona može da doprinese privlačenju više dugoročnih ulaganja u zemlju i da za sve razvijeniju digitalnu ekonomiju naše zemlje bude dodatna pokretačka snaga u budućnosti. DSSD centar stiže u pravom trenutku zbog toga što će odigrati ključnu ulogu u ubrzanom usvajanju 5G tehnologije u Srbiji i šire. Ovo je još jedan dokaz naše dugoročne posvećenosti i kontinuiranog ulaganja u podršku mladim kadrovima i širenju digitalnih veština.“\nPrethodni tekstNajbogatiji Slovenci kupili nekoliko hiljada hektara zemlje u Vojvodini\nSledeći tekstProdaje se „Zlatara Majdanpek“


TURBO SERVIS UŽICE - Princip rada turbina\nSnaga motora je proporcionalna količini vazduha i goriva koja moze sagoreti u cilindru. Veći protok vazduha kroz motor obezbeđuje više energije a samim tim i više snage. Kod turbo motora, vazduh se kompresuje pre ulaska u cilindar. Budući da je pod velikim pritiskom, velika masa vazduha ulazi u cilindar što dovodi do veće efektivnosti pri sagorevanju goriva. Ovo povećava izlaznu snagu motora, dajući više sile i veću brzinu u odnosu na konvencionalne atmosferske motore, a takođe smanjuje i emisiju izduvnih gasova.\nStroga pravila o emisiji izduvnih gasova širom sveta, predstavljaju izazov proizvođačima automobila da dizajniraju motore koji zadovoljavaju standarde o zaštiti životne sredine, a da pri tome proizvedena vozila budu i prijatna za vožnju. Turbokompresori zadovoljavaju ovaj izazov i doprinose koristi krajnjem korisniku. U poređenju sa konvencionalnim motorima identične snage, potrošnja goriva kod motora sa turbinom je niža, a deo energije izduvnih gasova, koja je obično neiskorišćena, kod ovih motora se koristi i doprinosi poboljšanju njihove efikasnosti.\nU standardnim aplikacijama, sasvim je realno da turbina udvostruči snagu motora, što za posledicu ima bržu reakciju prilikom vožnje. Turbine takođe utiču da ne dođe do gubitka snage prilikom visokih obrtaja motora, što obezbeđuje prednost kamionima, građevinskim i drugim mašinama čiji motori poseduju turbokompresore.\nTurbine recikliraju energiju koju proizvode motori automobila, transformišući više energije stvorene sagorevanjem goriva u snagu tako što stvaraju manje beskorisne toplote i trenja. Kao rezultat, javlja se veća štedljivost u potrošnji goriva kod motora sa turbokompresorom u odnosu na konkurenciju u vidu konvencionalnih motora bez turbokompresora. Odnos Snaga/Težina, kod motora sa turbokompresorom je mnogo bolji u odnosu na konvencionalne motore. Motor sa turbokompresorom zahteva manje prostora za ugradnju u odnosu na konvencionalne motore iste snage.\nBudući da turbine isporučuju više vazduha u motor, unutrašnje sagorevanje je lakše, direktnije a samim tim i čistije. Današnji dizel motori sa turbokompresorom proizvode 50% manje CO2 u odnosu na konvencionalne motore bez turbokompresora.\nSuprotno ovome, performanse turbine se poboljšavaju u istim, gore navedenim, uslovima usled povećane razlike u visini pritiska u turbini i spoljašnjeg (atmosferskog) pritiska na izduvu, koji se smanjuje sa povećanjem nadmorske visine.